hotchpotch/miracl-hf-unified huggingface dataset:
ఇర్ఫాన్ ఖాన్
ఇర్ఫాన్ ఖాన్ ఒక ప్రముఖ భారతీయ సినీ నటుడు మరియు నిర్మాత. ఇతను ఎక్కువగా హిందీ సినిమాల్లో నటించాడు. ఇంకా హాలీవుడ్ సినిమాల్లో కాక ఇతర భారతీయ భాషల్లో నటించాడు. సినీ విమర్శకులు, సమకాలికులు అతని నటనలో ఉన్న సహజత్వం, పోషించిన వైవిధ్య భరితమైన పాత్రల ఆధారంగా అతన్ని భారతీయ అత్యుత్తమ నటుల్లో ఒకరిగా పేర్కొంటారు. కళా రంగంలో కృషి చేసినందుకు గాను భారత ప్రభుత్వం అతనికి 2011 లో పద్మశ్రీ పురస్కారాన్ని అందజేసింది.
నాగ్ అశ్విన్
నాగ్ అశ్విన్ రెడ్డి భారతీయ సినిమా దర్శకుడు మరియు స్క్రీన్ రైటర్. ఆయన తెలంగాణ లోని హైదరాబాదు కు చెందినవాడు. ఆయన దర్శకునిగా మొదటి చిత్రం ఎవడే సుబ్రహ్మణ్యం.
నాగ్ అశ్విన్ హైదరాబాదులో వైద్యులు జయరాం రెడ్డి, జయంతి దంపతులకు జన్మించాడు. హైదరాబాదు పబ్లిక్ స్కూల్లో చదివాడు. మాస్ కమ్యూనికేషన్స్, జర్నలిజం లో బ్యాచిలర్స్ పూర్తి చేశాడు.
నాగ్ అశ్విన్ చిత్రపరిశ్రమలో అసిస్టెంటు దర్శకునిగా నేను మీకు తెలుసా? జీవితాన్ని ప్రారంభించాడు. ఆయన ప్రముఖ దర్శకుడైన శేఖర్ కమ్ముల వద్ద అసిస్టెంటు డైరక్టరుగా లీడర్ మరియు లైఫ్ ఈస్ బ్యూటీఫుల్ చిత్రాలకు పనిచేసాడు.
ప్రియాంక దత్
ప్రియాంక దత్ (జననం19 డిసెంబరు1984) హైదరాబాదు కు చెందిన భారతీయ సినిమా దర్శకురాలు. . ఆమె ప్రముఖ సినిమా నిర్మాత మరియు వైజయంతీ మూవీస్ అధినేత చలసాని అశ్వినీదత్ కుమార్తె. ఆమె యు.సి.ఎల్.ఎ (యూనివర్శిటీ ఆఫ్ లాస్ ఏంజల్స్) నుండి చిత్ర నిర్మాణానికొరకు విద్యనభ్యసించింది. . ఆమె తన 21వ యేట 2004 లో బాలు చిత్రం ద్వారా సహనిర్మాతగా చిత్ర రంగంలోనికి ప్రవేశించింది. ఆమె త్రీ ఏంజల్స్ స్టుడియో యొక్క వ్యవస్థాపకురాలు. 2013లో ఆమె నిర్మాతగా "యాదోం కీ బరాత్" అనే లఘుచిత్రాన్ని నిర్మించింది. ఈ చిత్రం 2013 కన్నెస్ ఫిలిం ఫెస్టివల్ లో ఎంపిక అయినది.
ఆమె తన సినిమా జీవితాన్ని బాంబే ఆధారిత దర్శకుడు మరియు వాణిజ్య ప్రకటనలనిర్మాత అయిన "షోజిత్ సిర్కార్" వద్ద ప్రారంభించింది. ఆమె తన తండ్రి గారి వైజయంతీ మూవీస్ బ్యానర్ కు సహ నిర్మాతగా ఉండుటకు హైదరాబాదు వచ్చింది. ఆమె "బాలు (2004)" , మరియు శక్తి (2011) చిత్రాలకు సహ నిర్మాతగా వ్యవహరించింది.
ఆమె స్వంతంగా త్రీ ఏంజల్స్ స్టుడియోను చిత్ర నిర్మాణంకోసం 2009లో ప్రారంభించింది. ఈ సంస్థను కొత్త తరం సినిమాలకు ప్రోత్సాహం కల్పించేందుకు సృష్టించింది. ఈ స్టుడియోలో మొదటి సినిమా బాణం (2009) . ఈ చిత్రంలో ఒక నక్సలైట్ యొక్కకుమారుడు ఐ.పి.ఎస్ అధికారిగా చూపబడింది. ఈ సమస్యను చూపినందుకు అనేకమంది విమర్శకుల ప్రశంసలనందుకుంది. ఈ చిత్రానికి ప్రియాంకాకు వెండి నంది పురస్కారం 2009 లో ఉత్తమ సినిమా వర్గంలో వచ్చింది. ఈ స్టుడియో 2010లో కాజల్ అగర్వాల్ మరియు నవదీప్ లతో ఓం శాంతి చిత్రాన్ని నిర్మించింది. 2011 లో రవితేజ మరియు కాజల్ అగర్వాల్ తారాగణంగా సారొచ్చారు చిత్రాన్ని నిర్మించింది.
2013లో ఆమె మూడు నిమిషాలు నిడివి గల లఘు చిత్రం హిందీలో "యాదోం కీ బాత్" నిర్మించింది. ఈ చిత్రం 2013 కాన్నెస్ ఫిల్ం ఫెస్టివల్ కు నామినేట్ కాబడినది.
దాలప్ప తీర్థం
దాలప్ప తీర్థం అనేది రచయిత డాక్టర్ చింతకింది శ్రీనివాసరావు రాసిన కథా సంపుటి. ఈ కథలన్నీ ఉత్తరాంధ్ర నుడికారంతో చకచకా సాగిపోతాయి. ఈ కథల్లో రచయిత విశాఖపట్నం జిల్లాలోని పల్లెల్ని, అగ్రహారాలను, అక్కడి ప్రజల జీవన విధానాన్ని ప్రస్తావిస్తారు. ఈ కథలను సమీక్షిస్తూ, సాక్షి ఫన్‌డే ఎడిటర్
ప్రియదర్శిని రామ్ మాట్లాడుతూ "ఒక రావిశాస్త్రి, పతంజలిని కలిపి ముద్ద చేస్తే వచ్చే పదార్థం చింతకిందిలా ఉంటుందేమో" అన్నారు. అలాగే ప్రముఖ రచయిత వాడ్రేవు చినవీరభద్రుడు మాట్లాడుతూ "ఒక చాసో, గురజాడ కథల్లో కనిపించే అమాయకమైన కవితాస్వప్నం చింతకింది కథల్లో కూడా కనిపించడం నాకెంతో సంతోషంగా ఉంది" అన్నారు.
ఈ కథలను విశాఖలోని చోడవరానికి, నెల్లిమర్లకీ మధ్యలో కళిగాంధ్ర నడిబొడ్డులో జనం చెప్పుకుంటూ వస్తున్న కథలుగా భావించవచ్చు.
ఈ కథాసంపుటి చాసో పురస్కారాన్ని కైవసం చేసుకుంది.
కథలు
కోకా కోలా
కోకా కోలా (Coca-Cola, Coke - కోక్) అనేది అమెరిక యొక్క కోకా కోలా కంపెనీ చే ఉత్పత్తి చేయబడుతున్న ఒక కార్బొనేటెడ్ సాఫ్ట్ డ్రింక్. నిజానికి ఇది తొలుత పేటెంట్ ఔషధం కార్యక్రమంగా ఉద్దేశించబడింది, ఇది జాన్ పెంబర్టన్ చే 19 వ శతాబ్దపు చివరిలో ఆవిష్కరించబడింది. కోకా కోలా వ్యాపారవేత్త ఆసా గ్రిగ్స్ కాండ్లెర్ చే కొనుగోలు చేయబడింది, ఇతని మార్కెటింగ్ వ్యూహాలు 20 వ శతాబ్దపు ప్రపంచ శీతల పానీయాల మార్కెట్ అంతటిపై దీని ఆధిపత్యమునకు దారితీసాయి. ఈ పేరు దాని యొక్క అసలు పదార్థాలైన రెండింటిని సూచిస్తుంది: కోలా గింజలు, కెఫిన్ యొక్క మూలం, మరియు కోకా ఆకులు.
వంశీ పైడిపల్లి
వంశీ పైడిపల్లి (జననం 25 జూలై 1979) తెలుగు సినిమా దర్శకుడు. మున్నా సినిమాతో దర్శకుడిగా పరిచయమైన వంశీ బృందావనం (2010), ఎవడు (2014) వంటి చిత్రాలకు దర్శకత్వం వహించాడు.
వంశీ తెలంగాణ రాష్ట్రంలోని ఆదిలాబాద్ జిల్లా లోని [[kummari] [[కుటుంబము|కుటుంబం]]లో జన్మించాడు. తండ్రికి థియేటర్ ఉండడంవల్ల సినిమా [[వాతావరణం]]లో పెరిగిన వంశీ చిన్నప్పటినుండే సినిమాలవైపు ఆకర్షితుడయ్యాడు.
[[హైదరాబాద్ పబ్లిక్ స్కూల్]] లో [[పాఠశాల]] విద్యను పూర్తిచేసిన వంశీ, లిటిల్ ఫ్లవర్ జూనియర్ కాలేజీలో ఇంటర్ చదివాడు. బద్రుక ఎడ్యుకేషనల్ సొసైటీ నుండి డిగ్రీ (కామర్స్) మరియు మాస్టర్స్ ఆఫ్ కంప్యూటర్ అప్లికేషన్స్ ను చదివాడు.
2002లో సాప్ట్ వేర్ ఉద్యోగాన్ని వదిలివేసి ఈశ్వర్ సినిమాకు అసిస్టెంట్ డైరెక్టర్ గా చేరాడు. [[వర్షం (సినిమా)|వర్షం]], [[మాస్|మాస్ ]] మరియు [[భద్ర (సినిమా)|భద్ర]] కోసం ఒక అసోసియేట్ డైరెక్టర్ గా పనిచేశారు. 2007వ సంవత్సరంలో [[ప్రభాస్]] నటించిన [[మున్నా]] సినిమా ద్వారా దర్శకుడిగా మారారు. 2010లో [[బృందావనం (2010 సినిమా)|బృందావనం]], 2013లో [[ఎవడు (సినిమా)|ఎవడు]], 2016 మార్చిలో [[ఊపిరి (సినిమా)|ఊపిరి]] సినిమాలు తీశాడు. మాలినిని వివాహం చేసుకున్న వంశీకి ఒక కుమార్తె వచ్చింది.
[[వర్గం:తెలుగు సినిమా దర్శకులు]]
[[వర్గం:తెలుగు సినిమా రచయితలు]]
[[వర్గం:1979 జననాలు]]
కాళరాత్రీ దుర్గా
కాళరాత్రీ దుర్గాదేవి నవదుర్గల్లో ఏడవ అవతారం. కాళీ, మహాకాళీ, భధ్రకాళీ, భైరవి, మృత్యు, రుద్రాణి, చాముండా, చండీ, దుర్గా వంటి అమ్మవారి అవతారాలలో ఈ కాళరాత్రీదేవి కూడా ఒకరు. నవరాత్రుల  ఏడవ రోజు అయిన ఆశ్వీయుజ శుద్ధ సప్తమినాడు ఈ అమ్మవారిని పూజిస్తారు.
అంటార్కిటిక్ వలయం
అంటార్కిటిక్ వలయం (Antarctic Circle - అంటార్కిటిక్ సర్కిల్) అనేది భూమి యొక్క పటాలను గుర్తించే అక్షాంశాల యొక్క ఐదు ప్రధాన వలయాల యొక్క అత్యంత దక్షిణమునది. ఈ వృత్తం యొక్క దక్షిణ ప్రాంతం అంటార్కిటిక్ గా పిలవబడుతుంది, ఈ జోన్ కు ఉత్తరమునకు వెంటనే ఉన్నట్టు వంటి భూభాగాన్ని దక్షిణ సమశీతోష్ణ మండలం అంటారు. అంటార్కిటిక్ వలయం యొక్క దక్షిణ దిశలో సూర్యుడు సంవత్సరానికి కనీసం ఒక్కసారి 24 నిరంతర గంటలు హోరిజోన్ పైన ఉంటాడు (మరియు అందువలన అర్ధరాత్రి కనిపించును) మరియు సంవత్సరానికి ఒకసారి కనీసం 24 నిరంతర గంటలు హోరిజోన్ క్రింద ఉంటాడు (మరియు అందువలన మధ్యాహ్నం కనిపించదు): ఇదే పరిస్థితి ఆర్కిటిక్ సర్కిల్ ఉత్తర అర్ధగోళంలో తత్సమాన ధ్రువ వృత్తం లోపల ఉంటుంది. అంటార్కిటిక్ వలయం యొక్క రేఖాంశాలు - 66° 33′ 39″ S. అంటార్కిటిక్ వలయం యొక్క స్థానం స్థిరంగా ఉండదు. దీనియొక్క అక్షాంశం భూమి యొక్క అక్షాల వంపుపై ఆధారపడి ఉంటుంది, ఇది చంద్రుని యొక్క ఆటు పోటు బలాల కారణంగా 40,000 సంవత్సరాల కాలంలో 2° వ్యత్యాసంతో హెచ్చుతగ్గులు ఉంటాయి. తత్పలితముగా, అంటార్కిటిక్ వృత్తం ప్రస్తుతం సంవత్సరానికి 15 మీటర్ల (49 అడుగులు) మేర దక్షిణం దిశగా గతి మారుతున్నది.
సౌరిస్
సౌరిస్ తెలుగు రచయిత్రి. ఈమె గుడిపాటి వెంకట చలం కుమార్తె. సౌరిస్ కథల్ని పుస్తకంగా భీమునిపట్నంలోని స్నేహ ప్రచురణల వారు ఆగస్టు 1997లో ప్రచురించారు.ఈ పుస్తకంలో వున్నవి 8 కథలు. ఉష అనే కథ 1936 లోనూ, సుమిత్ర అనే కథ 1937 లోనూ, స్మృతి కథ 1946-47 లోనూ రాసినట్లు పేర్కొన్నారు. ప్రస్తుతం సౌరిస్ పేరిట ఒక ఆశ్రమం విశాఖపట్నంలోని భీమిలి ప్రాంతంలో నెలకొని ఉంది. సౌరిస్ చలం కూతురిగానే కాకుండా, యోగినిగా, రమణ మహర్షి శిష్యురాలిగా కూడా సుపరిచితురాలు. సౌరిస్‌ని చలం ముద్దుగా షౌ అని పిలిచేవారు.
సౌరిస్‌కు పిల్లి పిల్లలన్నా, కుక్క పిల్లాలన్నా ఎంతో ఇష్టం. వాటిని తన స్నేహితులుగా భావించేవారు. అదే అంశాన్ని తీసుకొని 'మా మిత్రులు' అని ఒక పుస్తకం కూడా రాశారు. సౌరిస్‌ సాహిత్యాన్ని విపరీతంగా చదవడమే కాదు, రాసేవారు కూడా. శ్రీశ్రీ కవిత్వమూ.. పాల్ రిబ్సన్ సంగీతమూ ఒకటే అంటుంది ఆమె. ఈ విషయాన్ని చలం స్వయంగా మహాప్రస్థానానికి రాసిన యోగ్యతా పత్రంలో పేర్కొంటారు. చలం తన చివరి కాలంలో, తన కూతురు సౌరిస్‌లో ఈశ్వరుణ్ణి చూసుకున్నాడట. ఏ పనిచేసినా 'ఈశ్వరుడు చెప్పాలి' అనేవాడట. "ఈశ్వరుడు" అంటే అతని దృష్టిలో సౌరిస్. ఆమె ప్రభావంలోనే చలం 1961లో "ప్రళయం" వస్తుందని ప్రచారం చేసాడు. చివరి రోజులలో చలానికి తన కుమార్తె సౌరిస్, ఎంతగానో సేవ చేసింది. అరుణాచలంలో మూడు దశాబ్దాలు జీవించి, 1979 మే 4న అనారోగ్యంతో చలం మరణించాడు. అతని అంత్యక్రియలు కూతురు సౌరిస్ దగ్గరుండి జరిపించింది.
కిన్నెర (నటి)
కిన్నెర ఒక ప్రముఖ తెలుగు సినిమా మరియు టీవీ నటి, మరియు కూచిపూడి నర్తకి. 80కి పైగా సినిమాల్లో నటించింది. నటిగా, సహ నటిగా ఎనిమిది టీవీ నంది అవార్డులు అందుకున్నది. అనేక వేదికలమీద నాలుగు వేలకి పైగా కూచిపూడి నృత్యప్రదర్శనలు ఇచ్చింది.
ఈమె జన్మస్థలం తూర్పు గోదావరి జిల్లా రాజమండ్రి.రంగస్థల, సినీనటి లలితారాణి కుమార్తె ఈమె. కిన్నెర అసలు పేరు దేవి. ఈమె కూచిపూడి నాట్యకారిణి కూడా. భరతకళాప్రపూర్ణ కోరాడ నరసింహారావు వద్ద ఈమె నాట్యం నేర్చుకొనేవారు. తర్వాత వెంపటి చినసత్యంగారి నృత్యాలయంలో కూడా కొన్నాళ్లు నాట్యం నేర్చుకున్నారు. ప్రముఖ నటుడు పేకేటి శివరామ్ మిత్రులు, నిర్మాత పి.వి.రావు ఈమెను చలనచిత్రరంగానికి పరిచయం చేశారు. చిరంజీవితో రుస్తుం, దొంగ మొగుడు లాంటి సూపర్‌హిట్ చిత్రాలను అందించిన నిర్మాత ఎస్.పి.వెంకన్నబాబు ఈమె పేరును "భలే మొగుడు" సినిమాతో కిన్నెరగా మార్చారు.
దర్శకుడు వంశీ ప్రత్యేకంగా ఈమెను పిలిపించి చెట్టుకింద ప్లీడర్‌ చిత్రంలో హీరోయిన్‌గా కామెడీరోల్‌ చేయించారు. 1992లో బ్రహ్మానందం హీరోగా నటించిన బాబాయ్ హోటల్ లో కూడా కథానాయికగా నటించారు కిన్నెర.
టీవీ సీరియల్స్‌లో కూడా తనదైన శైలిలో నటించారు కిన్నెర. దూరదర్శన్‌లో ప్రసారమైన ఓ స్త్రీ సంకెళ్లు తెంచుకో,పువ్వు, కథానాయిక మొల్ల, ఈటీవీలో ప్రసారమైన విధి, అంతరంగాలు, శివరంజని లాంటి సీరియల్స్ అందులో ప్రముఖమైనవి.నటిగా, సహనటిగా ఎనిమిదిసార్లు రాష్ట్ర ప్రభుత్వం నుండి నంది అవార్డులు అందుకున్నారు.
2005వ సంవత్సరంలో కిన్నెరకు వివాహం జరిగింది. ఈమె భర్త పేరు ఎ.ఫణికుమార్‌. కంప్యూటర్‌ హార్డ్‌వేర్‌లో ఉద్యోగం. వీరికి ఇద్దరు పిల్లలు. బాబు పేరు జయసూర్య, పాప పేరు జాబిలి.
సురేష్ కృష్ణ
సురేష్ కృష్ణ భారతీయ చిత్ర దర్శకుడు. తెలుగు, తమిళ, మలయాళం, హిందీ భాషల్లో సినిమాలకు దర్శకత్వం వహించారు.
సురేష్ కృష్ణ మొదటి సినిమా సత్య (తమిళం, 1988). రజనీకాంత్ తో తీసిన అన్నామలై సినిమా విజయవంతం అయింది. రజనీకాంత్ ప్రధాన పాత్రలో వచ్చిన వీర, బాషా, బాబా వంటి సినిమాలకు దర్శకత్వం వహించారు. మోహన్ లాల్, కమల్ హాసన్, సల్మాన్ ఖాన్, విష్ణువర్ధన్, చిరంజీవి, అక్కినేని నాగార్జున, వెంకటేష్ వంటి ప్రముఖ హీరోల సినిమాలకు కూడా దర్శకత్వం వహించారు. రజనీకాంత్ తన అనుభవాలను గురించి తెలపుతూ ’మై డేస్ విత్ బాషా’ అనే పుస్తకం రాశారు. ఉత్తమ దర్శకుడుగా 1989లో ప్రేమ సినిమాకు నంది అవార్డు అందుకున్నారు.
మహాగౌరీ దుర్గా
మహాగౌరీ దుర్గా","  నవదుర్గల అలంకారాల్లో ఎనిమదవ అవతారం. నవరాత్రులలో ఎనిమిదవ రోజైన ఆశ్వీయుజ శుద్ధ అష్టమి నాడు ఈ అమ్మవారిని పూజిస్తారు. హిందూ పురాణాల ప్రకారం తనను పూజించే భక్తుల అన్ని కోరికలనూ ఈ అమ్మవారు తీర్చగలదు. జీవితంలోని  కష్టాలన్నిటినీ ఈ అమ్మవారి ఉపాసన ద్వారా దూరం చేసుకోవచ్చు అని భక్తుల నమ్మిక. మహాగౌరీదేవినాలుగు చేతులుతో ఉంటుంది. కుడిచేయి అభయముద్రలో ఉండగా, కింది కుడి చేతిలో త్రిశూలం ఉంటుంది. కింది ఎడమ చేతిలో ఢమరుకం ఉండగా, పై ఎడమ చేయి దీవిస్తున్నట్టుగా ఉంటుంది.
ఆర్కిటిక్ వలయం
ఆర్కిటిక్ వలయం (Arctic Circle - ఆర్కిటిక్ సర్కిల్) అనేది భూమి యొక్క పటాలను గుర్తించే అక్షాంశాల యొక్క ఐదు ప్రధాన వలయాల యొక్క అత్యంత ఉత్తరమునది. ఈ వృత్తం యొక్క ఉత్తర ప్రాంతం ఆర్కిటిక్ గా పిలవబడుతుంది, ఈ జోన్ కు దక్షినమునకు వెంటనే ఉన్నట్టు వంటి భూభాగాన్ని ఉత్తర సమశీతోష్ణ మండలం అంటారు. ఆర్కిటిక్ వలయం యొక్క ఉత్తర దిశలో సూర్యుడు సంవత్సరానికి కనీసం ఒక్కసారి 24 నిరంతర గంటలు హోరిజోన్ పైన ఉంటాడు (మరియు అందువలన అర్ధరాత్రి కనిపించును) మరియు సంవత్సరానికి ఒకసారి కనీసం 24 నిరంతర గంటలు హోరిజోన్ క్రింద ఉంటాడు (మరియు అందువలన మధ్యాహ్నం కనిపించదు): ఇదే పరిస్థితి అంటార్కిటిక్ సర్కిల్ దక్షిణ అర్ధగోళంలో తత్సమాన ధ్రువ వృత్తం లోపల ఉంటుంది. ఆర్కిటిక్ వలయం యొక్క రేఖాంశాలు - 66° 33′ 39″ N. ఆర్కిటిక్ వలయం యొక్క స్థానం స్థిరంగా ఉండదు. దీనియొక్క అక్షాంశం భూమి యొక్క అక్షాల వంపుపై ఆధారపడి ఉంటుంది, ఇది చంద్రుని యొక్క ఆటు పోటు బలాల కారణంగా 40,000 సంవత్సరాల కాలంలో 2° వ్యత్యాసంతో హెచ్చుతగ్గులు ఉంటాయి. తత్పలితముగా, ఆర్కిటిక్ వృత్తం ప్రస్తుతం సంవత్సరానికి 15 మీటర్ల (49 అడుగులు) మేర ఉత్తరం దిశగా గతి మారుతున్నది.
నారంశెట్టి ఉమామహేశ్వరరావు
నారంశెట్టి ఉమామహేశ్వరరావు తెలుగు కథారచయిత. ఆయన గేయాలు, కథలు, వ్యాసాలు, నాటికలు, నవలలు, వాచకాలు మొదలైన ప్రక్రియలలో కథా సాహిత్యం మరియు బాలసాహిత్యాన్ని అందిస్తున్నారు. ఆయన "నారంశెట్టి ఉమా", "శరత్ చంద్రిక", "ఉమామహేశ్" మరియు "ఎన్యూఎమ్మార్" కలంపేర్లతో రచనలు చేస్తుంటాడు. అతనికి 2018 బాలల సాహిత్య పురస్కారం లభించింది. అతని నవల ‘ఆనందలోకం’ కు ఈ గౌరవం దక్కింది.
ఆయన విజయనగరం జిల్లా (ఆంధ్రప్రదేశ్) లోని సీతానగరం మండలానికి చెందిన గెడ్డలుప్పి గ్రామంలో నవంబరు 14 1964 న సావిత్రమ్మ, గంగయ్య దంపతులకు జన్మించాడు. ఆయన ఆంధ్రవిశ్వవిద్యాలయంలో ఎం.ఎ చేసాడు. తపాలా శాఖలో పర్యవేక్షకునిగా ఉద్యోగ జీవితం ప్రారంభించాడు. ఆయన ప్రవృత్తి పరంగా కథా రచన, బాల సాహిత్య రచనలు చేయడం, వేసవి శిక్షణా శిబిరాలలో బాలసాహిత్యంపై శిక్షణ నివ్వడం, బాల సాహిత్య రచనలు చేయడంలో పిల్లలను ప్రోత్సహించడం మరియు బాల సాహిత్యం మీద వ్యాసాలు రాయడం చేస్తూంటాడు.
ఆయన మొదటి రచన ‘మేలేరిగిన మనిషి’ (అనుబంధ నవల) ప్రముఖ బాలల మాసపత్రిక “బాలజ్యోతి” ఫిబ్రవరి 1981 సంచికలో ప్రచురించబడింది. అది మొదలు ఇప్పటివరకూ 1000 కు పైగా బాలల కథలు, బాలగేయాలు, గేయకథలు, అనుబంధనవలలు, పెద్దకథలు, సీరియల్ నవలలు తెలుగులో వెలువడిన పత్రికలైన చందమామ, బాలమిత్ర, బాలభారతం, బుజ్జాయి, బాలజ్యోతి, బాల రంజని, చిన్నారిలోకం, జాబిల్లి, చిన్నారి, బాల, బాలభారతి, బాలచంద్రిక, బాలబాట, నాని, శ్రీవాణి పలుకు, మొలక, ఈనాడు, సాక్షి, ఆంధ్రప్రభ, ఆంధ్రభూమి, ఆంధ్రజ్యోతి, వార్త, స్వాతి, ఉదయం, ఆదివారం, మయూరి లలో అచ్చయ్యాయి. ఇవికాక పెద్దలకోసం రాసిన కథలు, కవితలు ఈనాడు ఆదివారం, తెలుగు వెలుగు, నవ్య వీక్లీ, ఆంధ్రప్రభ, స్వాతి, ఆంధ్రభూమి, పల్లకి, తరంగిణి, స్రవంతి, యువ, విజయ, హాస్యానందం, శ్రావ్య, చతుర, విపుల, స్వప్న, యోజన, సైనిక సమాచార్ మొదలగు వార, మాస పత్రికలలో ప్రచురించబడ్డాయి. ఆకాశవాణి విశాఖపట్నం కేంద్రం ద్వారా కవితలు, కథలు ప్రసారమయ్యాయి.పార్వతీపురంలో నేషనల్ బుక్ ట్రస్ట్ ఏర్పాటు చేసిన బాలల సృజనాత్మక కార్యశాల లో విషయ నిపుణుడుగా పిల్లలకు రచనలు చేయడంలో శిక్షణ ఇచ్చుట(14.07.2018 నుండి 16.07.2018)ఆయన భార్య అమ్మాజీ ఉపాధ్యాయిని. ఆయన కుమారుడు నివేష్ (అమెరికా లోని సియోటెల్ లో అమెజాన్ సంస్థలో ఉద్యోగం) మరియు కుమార్తె సూర్యనిఖిత )చికాగో లోని ఇల్లినాయిస్ఎం యూనివర్శిటీ లో ఎం..ఎస్.)
కమలతో నా ప్రయాణం
కమలతో నా ప్రయాణం 2014లో విడుదలైన తెలుగు సినిమా. 
దేవరకొండ బాలగంగాధర్ తిలక్ రాసిన కథ “ఊరి చివరి ఇల్లు” ఆధారంగా 1949 ఒక గ్రామం చిత్రానికి జాతీయ అవార్డుతో పాటు నంది పురస్కారం అందుకున్న దర్శకుడు నరసింహ నంది రూపొందించిన చిత్రం “కమలతో నా ప్రయాణం”. 1950 నేపథ్యంలో జరిగే కథ ఇది. వేశ్య వృత్తిలో జీవించే కమల కథగా చిత్రం నడుస్తుంది. సత్యం (శివాజి) తన కుమార్తె కమల రాణికి కథ చెప్తూండగా సినిమా ప్రారంభమవుతుంది. అయోధ్యపురం శివార్లలలో ఉండే కమల (వేద శాస్త్రి అలియాస్ అర్చన) ఓ వేశ్య. తన మిత్రుడు ఆనందరావుకి సహాయం చేయటానికి బర్మా నుంచి వచ్చిన సత్యం వాతావరణం అనుకూలంగా లేకపోవటంతో కమల ఇంట్లో ఓ రాత్రి గడపాల్సి వస్తుంది. ఆ రాత్రి వారి మధ్య ఓ అందమైన బంధం ఏర్పడుతుంది. దీంతో కమలను తనతోపాటు తీసుకుని బర్మాలో పెళ్ళి చేసుకోవాలనుకుంటాడు. అయితే మళ్లీ ఆ ఆలోచనను తను విరమించుకోవడంతో, మళ్లీ కమల ఒంటరిగా మిగిలిపోతుంది
వికారాబాదు జిల్లా
వికారాబాదు జిల్లా, తెలంగాణలో కొత్తగా ఏర్పాటైన 31 జిల్లాలలో ఇది ఒకటి.
2016 అక్టోబరు 11న ఈ జిల్లా ప్రారంభించబడింది.గతంలో రంగారెడ్డి జిల్లాలో భాగంగా ఉన్న 15 పశ్చిమ మండలాలు మరియు మహబూబ్‌నగర్ జిల్లాలో ఉన్న కోడంగల్, బొంరాస్‌పేట మండలాలు, కొత్తగా ఏర్పడిన కోట్‌పల్లి మండలంతో కలిపి 18 మండలాలతో ఈ జిల్లా అవతరించింది. ఈ జిల్లాలో వికారాబాదు, తాండూరు రెవెన్యూ డివిజన్లుగా ఉన్నాయి. వికారాబాదు పట్టణం కొత్త జిల్లాకు పరిపాలన కేంద్రంగా మారింది..
ఈ జిల్లాలో మొత్తం 18 మండలాలు, 2 రెవెన్యూ డివిజన్లు,503 రెవెన్యూ గ్రామాలుతో, 3386 చ.కి.మీ. విస్తీర్ణం కలిగి, 8881405 జనాభాతో ఉంది. ఈ జిల్లా పరిధిలో కొత్తగా తాండూరు రెవెన్యూ డివిజన్‌ను ఏర్పాటు చేశారు.
కోడంగల్, తాండూరు ప్రాంతాలు పూర్వం ఇప్పటి కర్ణాటక పరిధిలో గుల్బర్గా జిల్లాలోనూ, వికారాబాదు, పరిగి ప్రాంతాలు అత్రాప్ బల్ద్ జిల్లాలోనే ఉండేవి. 1948లో నిజాం సంస్థానం విమోచన అనంతరం గుల్బర్గా జిల్లా మైసూరు రాష్ట్రంలోకి, అత్రాప్ బల్ద్ జిల్లా హైదరాబాదు రాష్ట్రంలోకి వెళ్ళాయి. 1956లో భాషా ప్రయుక్త రాష్ట్రాల అవతరణతో తెలుగు మాట్లాడే కోడంగల్ ప్రాంతాన్ని మహబూబ్‌నగర్ జిల్లాలో చేర్చబడింది. 1978లో హైదరాబాదు జిల్లాను విభజించి కొత్తగా రంగారెడ్డి జిల్లా ఏర్పాటుచేయడంతో మహబూబ్‌నగర్ జిల్లాలో ఉన్న కోడంగల్, బొంరాస్‌పేట్, దౌల్తాబాద్ మినగా మిగితా మండలాలన్నీ రంగారెడ్డి జిల్లాలోకి చేరాయి. 2014లో తెలంగాణ రాష్ట్రం అవతరణ అనంతరం జిల్లాల పునర్వ్యవస్థీకరణ చేపట్టడంతో 2016లో పశ్చిమ రంగారెడ్డి జిల్లాలోని మండలాలు మరియు మహబూబ్‌నగర్ జిల్లాలోని కోడంగల్, బొంరాస్‌పేట్, దౌల్తాబాద్ మండలాలు వికారాబాదు జిల్లాలో భాగమయ్యాయి. అక్టోబరు 11, 2016న అధికారికంగా వికారాబాదు జిల్లా ప్రారంభమైంది.
వికారాబాద్కు 4 కి.మీ. దూరంలోని అనంతగిరి కొండపైన ఉన్న అనంతపద్మనాభస్వామి దేవాలయం ప్రఖ్యాతమైంది. ఈ దేవాలయంలో దేవుని విగ్రహం లేకపోవడం ప్రత్యేకత. హైదరాబాదు నుంచి వాడి వెళ్ళు రైలుమార్గం, వికారాబాదు నుంచి పరిగి వెళ్ళు రైలుమార్గాలు జిల్లా గుండా వెళ్తున్నాయి. తాండూరు, వికారాబాదులు ప్రధాన రైల్వే స్టేషన్లు కాగా వికారాబాదు జంక్షన్‌గా ఉంది.హైదరాబాదు నుంచి బీజాపూర్ వెళ్ళు రాష్ట్ర రహదారి జిల్లా గుండా వెళ్తుంది. వికారాబాదు నుంచి తాండూరు, పరిగి, చేవెళ్ళ పట్టణాలకు రవాణాసౌకర్యాలు చక్కగా ఉన్నాయి. కోడంగల్‌కు తాండూరు మరియు మహబూబ్‌నగర్ పట్టణాల నుంచి రవాణా సౌకర్యాలు ఉన్నాయి.
వికారాబాదుకు సమీపంలో ఉన్న అనంతగిరి పర్యాటక ప్రాంతంగా అభివృద్ది చెందింది. మూసీనది జన్మస్థానమైన అనంతగిరి వద్ద శ్రీఅనంత పద్మనాభస్వామి దేవాలయం ఉంది. తాండూరులో శ్రీభావిగి భద్రేశ్వరస్వామి ఆలయం, తాండూరు సమీపంలో అంతారం, కొత్లాపూర్ లలో ఆకట్టుకొనే దేవాలయాలు ఉన్నాయి. చేవెళ్ళలో శ్రీవేంకటేశ్వరస్వామి ఆలయం ప్రసిద్ధిచెందింది. కోట్‌పల్లి ప్రాజెక్టు కూడా పర్యాటక ప్రాంతంగా ఉంది.
ప్రపంచ తపాలా దినోత్సవం
ప్రపంచ తపాలా దినోత్సవం (World Post Day - వరల్డ్ పోస్ట్ డే) ను ప్రతి సంవత్సరం ప్రపంచవ్యాపంగా అక్టోబరు 9 న జరుపుకుంటారు. స్విట్జర్లాండ్ లోని బెర్న్ లో 1874లో యూనివర్సల్ పోస్టల్ యూనియన్ (UPU) స్థాపనకు గుర్తుగా, ఇది స్థాపించిబడిన అక్టోబరు 9 న ప్రతి సంవత్సరం ఈ ప్రపంచ తపాలా దినోత్సవాన్ని జరుపుకుంటారు. ఈ యూనివర్సల్ పోస్టల్ యూనియన్ (UPU) ప్రపంచవ్యాప్తంగా ఇతరులకు రాయడానికి అనుమతించే గ్లోబల్ కమ్యూనికేషన్స్ విప్లవం యొక్క ఆరంభం.
1969 లో టోక్యో, జపాన్లో జరిగిన యూనివర్సల్ పోస్టల్ యూనియన్ సమావేశంలో మొదట ఈ ప్రపంచ తపాలా దినోత్సవం ప్రకటించబడింది. అప్పటి నుండి, తపాలా సేవల యొక్క అవసరాన్ని గుర్తిస్తూ ప్రపంచవ్యాప్తంగా ప్రతి సంవత్సరం అక్టోబరు 9 న ఈ ప్రపంచ తపాలా దినోత్సవమును జరుపుకుంటున్నారు.
పాకుండలు
పాకుండలు అనేది ఒక వంటకం పేరు. ఉత్తరాంధ్రలో ఈ వంటకాన్ని ఎక్కువగా ఇండ్లలో చేసుకుంటారు.
బియ్యాన్ని శుభ్రంగా కడిగి రాత్రంతా నానబెట్టాలి. తర్వాత వడకట్టి మెత్తటి పొడిలా మిక్సీలో రుబ్బాలి. ఈ పిండి కొంతమేర తేమగా ఉండేలా చూడాలి.
పెద్ద బాణలిలో బెల్లం తురుము వేసి, అందులో కొన్ని నీళ్లు పోసి చిన్న మంటపై బెల్లం కరిగే వరకు ఉంచాలి. తర్వాత ఈ మిశ్రమాన్ని వడకట్టాలి. తర్వాత అదే పాత్రలోకి తీసుకొని, చిన్న మంటపై పాకం వచ్చే వరకూ వేడి చేయాలి. తర్వాత పొయ్యి కట్టేసి.. బెల్లం పాకంలో యాలకుల పొడి, కొబ్బరి తురుము, చెంచా నెయ్యి.. వేసి బాగా కలపాలి. ఇప్పుడు ఈ మిశ్రమంలో ముందుగా తయారు చేసి పెట్టుకున్న బియ్యప్పిండిని కొద్ది కొద్దిగా వేస్తూ ఉండలు కట్టకుండా బాగా కలుపుకోవాలి. ఇలా తయారు చేసుకున్న పిండిని చల్లారే వరకు వేచి ఉ:డాలి. పిండి పూర్తిగా చల్లారిన తర్వాత చిన్న చిన్న ముద్దలుగా చేసుకుని పక్కన పెట్టుకోవాలి. ఇలా పిండి మొత్తాన్నీ చేసుకోవాలి. తర్వాత డీప్‌ఫ్రైకి సరిపడా నూనె వేడి చేసి అందులో ఈ ముద్దల్ని వేసి స్టవ్ సిమ్‌లో పెట్టి బంగారు రంగులో వచ్చే వరకు కాల్చుకోవాలి. ఇలా అన్నిటినీ కాల్చుకుని చల్లారనివ్వాలి. ఈ విధంగా పాకుండలను తయారు చేసుకోవచ్చు
కె.బాపయ్య
కోవెలమూడి బాపయ్య ప్రముఖ తెలుగు మరియు హిందీ సినిమా దర్శకుడు. ఇతడు మరో ప్రముఖ దర్శకుడు కె.ఎస్.ప్రకాశరావు పెద్దకుమారుడు. కె.బి. తిలక్, తాపీ చాణక్యల వద్ద శిష్యరికరం చేసి దర్శకత్వ మెళకువలు నేర్చుకున్నాడు. ప్రేమనగర్ చిత్రానికి అసోసియట్ డైరెక్టర్‌గా పనిచేశాడు. ఇతడు దర్శకత్వం వహించిన మొదటి సినిమా ద్రోహి.
సిద్ధిధాత్రీ దుర్గా
"'సిద్ధిధాత్రీ దుర్గా, "'నవదుర్గల్లో తొమ్మిదవ, ఆఖరి అవతారం.  నవరాత్రుల్లో ఆఖరి రోజైన ఆశ్వీయుజ శుద్ధ నవమి నాడు ఈ  అమ్మవారిని పూజిస్తారు. సిద్ధి అంటే ఒక పని సిద్ధించడం, ధాత్రీ అంటే  ఇచ్చేది. భక్తులు కోరుకున్న పనిని తీర్చే అమ్మవారు ఈమె. ఇహ సుఖాలనే కాక, జ్ఞానాన్నీ, మోక్షాన్నీ కూడా సిద్ధిధాత్రీదేవి ప్రసాదించగలదని భక్తుల నమ్మకం.
\తామరపువ్వులో కూర్చుని ఉండే సిద్ధిధాత్రీ దుర్గాదేవికి నాలుగు చేతులు ఉంటాయి. ఒక చేతిలో కమలం, మరో చేతిలో గద, ఇంకో చేతిలో సుదర్శన చక్రం, మరో చేతిలో శంఖం ఉంటాయి. ఈ అమ్మవారిని ఆరాధించేవారికి బ్రహ్మజ్ఞానం లభిస్తుంది అని పురాణోక్తి. మానవులే కాక సిద్ధులు, గంధర్వులు, యక్షులు, అసురులు, దేవతలు కూడా సిద్ధిధాత్రీ దుర్గాదేవిని పూజిస్తారు. ఈమెను ఉపాసించేవారి కోరికలన్నీ సిద్ధిస్తాయని పురాణోక్తి.
ఈశ్వర్
ఈశ్వర్ సినిమా 2002లో వచ్చిన యాక్షన్ రొమాన్స్ కామిడి ఎంటర్టైనర్. ప్రభాస్, శ్రీదేవి విజయ్ కుమార్, రేవతి, శివకృష్ణ, బ్రహ్మానందం, గుండు హనుమంతరావు, బిక్షు, కోట్ల హనుమంతరావు తదితరులు ముఖ్యపాత్రాలలో నటించిన ఈ సినిమాకి జయంత్ సి పరాన్జి దర్శకత్వం వహించారు. నిర్మాత అశోక్ కుమార్. సంగీతం ఆర్. పి. పట్నాయక్. ప్రభాస్ మరియు శ్రీదేవి విజయ్ కుమార్ లకు ఇది మొదటి సినిమా.
ఈశ్వర్ (ప్రభాస్) తల్లిలేని యువకుడు. దూల్ పేటలోని మురికివాడలో నివశిస్తుంటాడు. ఈశ్వర్ తండ్రి (శివ కృష్ణ) పొరుగు ప్రజల సహాయంతో గుడంబా (సారాయి) తయారు చేస్తుంటాడు. కళాశాలకు వెళుతున్న ఇందు (శ్రీదేవి) అందం చూసిన ఈశ్వర్ మొదటి చూపులోనే ప్రేమలో పడతాడు. 20 సంవత్సరాలుగా తన కోసం ఉన్న సుజాత (రేవతి) ను ఈశ్వర్ తండ్రి వివాహం చేసుకుంటాడు. ఈశ్వర్ సుజాతను ద్వేషిస్తుంటాడు. ఇందు తండ్రి స్థానిక ఎమ్మెల్యే (అశోక్ కుమార్) ఈశ్వర్ చంపాలని చూస్తుంటాడు. ఎవరు గెలిచారనే ఇతర కథ.
నరసింహ నంది
నరసింహనంది (జన్మనామం:నరసింహారెడ్డి) భారతీయ సినిమా కథా రచయిత, దర్శకుడు, నిర్మాత మరియు పాటల రచయిత. ఆయన ముఖ్యంగా తెలుగు చిత్రసీమలో సుపరిచితుడు. 2008 లో 1940 లో ఒక గ్రామం చిత్రానికి దర్శకత్వం చేసినందుకు గానూ ఆయన జాతీయ ఫిలిం పురస్కారం మరియు నంది పురస్కారం పొందాడు. 2013 లో 60వ జాతీయ చిత్ర పురస్కారాలలో దక్షిణ విభాగం- 2 కు తన సేవలందించాడు.
శ్రీదేవి విజయ్ కుమార్
శ్రీదేవి విజయ్ కుమార్ (, (జననం. 29 అక్టోబరు 1986) భారతీయ సినిమా నటి. ఆమె 1992లో బాలనటిగా తమిళ సినిమా "రిక్షా మామ" ద్వారా చిత్రసీమకు పరిచయమయ్యారు. ఆమె తమిళం, తెలుగు మరియు కన్నభాషా చిత్రాలలో నటిస్తున్నారు.
శ్రీదేవి విజయ్ కుమార్ ప్రముఖ తమిళ సినిమా నటులైన విజయ్ కుమార్ మరియు మంజుల యొక్క చిన్న కుమార్తె. ఆమెకు ముగ్గురు అక్కలు (కవిత, అనిత, వనిత మరియు ప్రీతి) మరియు ఒక అన్నయ్య (అరుణ్ విజయ్) ఉన్నారు. ఆమె తన 9 వయేట నుండి తన పాఠశాల విద్యాభ్యాసాన్ని ఆపివేసారు. ఆమె తెలుగు సినిమా రుక్మిణి లో బాలనటిగా జీవితాన్ని ప్రారంభించారు. అందులో ప్రీత ప్రముఖ పాత్ర పోషించింది. ఆమె సినిమా కథానాయకిగా "కదల్ వైరస్" చిత్రం ద్వారా పరిచయమయ్యారు. ఆమె తెలుగు సినీ పరిశ్రమకు వచ్చిన తరువాత ప్రసిద్ధి చెందారు. ఆమె ఎ.వి.యం వారి "ప్రియమన తోజీ" చిత్రం ద్వారా మంచి నటిగా గుర్తింపు పొందారు.
జయంత్ సి పరాన్జీ
జయంత్ సి. పరాంజీ భారతీయ సినిమా దర్శకుడు. ప్రత్యేకంగా తెలుగు చిత్రపరిశ్రమకు చెందినవాడు. ఆయన ప్రీతీ జింటా , ఐశ్వర్య రాయ్, సోనాలీ బింద్రే, లీసా రాయ్, అంజలా జవేరీ, మరియు బిపాషా బసు వంటి బాలీవుడ్ తారలను తెలుగు చిత్రసీమకు పరిచయం చేసిన దర్శకుడు. ఆయన వివిధ కళాప్రక్రియలతో చిరంజీవి, అక్కినేని నాగార్జున, దగ్గుబాటి వెంకటేష్ మరియు నందమూరి బాలకృష్ణ వంటి నటుల చిత్రాలకు దర్శకత్వం వహించాడు.
పరాంజీ కర్ణాటక రాష్ట్రంలోని కన్నడ మాట్లాడే కుటుంబంలో జన్మించాడు. ఆయన బెంగుళూరు లోని గాంధీనగర్ లో పెరిగాడు. ఆ ప్రాంతంలో అనేక మంది కన్నడ చిత్ర డిస్ట్రిబ్యూటర్స్ యొక్క కార్యాలయాలు ఉండేవి. ఆయన హైదరాబాదు లో స్థిరపడిన తరువాత ప్రసిద్ధమైన ఆంగ్ల నాటకాలకు దర్శకత్వం వహించాడు. తరువాత టెలివిజన్ లోని తెలుగు సీరియళ్లకు దర్శకత్వం చేసేవాడు. ఆయన దూరదర్శన్ లో ప్రసారితమైన తెనాలిరామ సీరియల్ ద్వారా ఖ్యాతి పొందాడు. ఖరీదైన సెట్లలో చిత్రీకరించిన ఈ సీరియల్ త్వరగా అగ్రస్థానాన్ని చేరుకుంది. ఆయన ఫీచర్ పిల్మ్స్ తిసే ముందు అడ్వర్‌టైజ్ మెంటు డాక్యుమెంటరీలను చిత్రికరించాడు. ఆయన చిత్ర దర్శకునిగా దగ్గుబాటి వెంకటేష్ కథానాయకునిగా విడుదలైన ప్రేమించుకుందాం రా ద్వారా ప్రవేశించాడు.
టక్కరి దొంగ
టక్కరి దొంగ 2002 లో తెలుగు చలనచిత్రం. ఇది జయంత్ పరాంజీ చే దర్శకత్వంలో మహేష్ బాబు, లీసారాయ్ మరియు బిపాషా బసు ముఖ్య తారాగణంగా చిత్రీకరించబడిన కామెడీ చిత్రం. ఈ చిత్రం హిందీ భాషలో "చోరోం కా చోర్" గానూ, తమిళ భాషలో "వెట్రి వీరన్" గాను విడుదలైంది.ఈ చిత్రంలో శక (రాహుల్ దేవ్) తన స్వంత సోదరుని వీరూదాదా అనే వ్యక్తి తెలుసుకొనుటకు గాను సమాచారం సేకరించే నిమిత్తం చంపుతాడు. ఎన్‌కౌంటర్ లో వీరుదాదా (అశోక్ కుమార్) కొండపై నుండి నదిలోకి దూకుతాడు. 18 సంవత్సరాల తరువాత, ఒక కాలు లేకుండా వచ్చి బ్యాంకులను కొల్లగొట్టే ఆకతాయి దొంగగా ఉన్న రాజా (మహేష్ బాబు) కు సమాచారం అందిస్తాడు. రాజా వీరుదాదాకు 50% వాటా యిస్తాడు.
నడింపల్లి కృష్ణంరాజు
నడింపల్లి కృష్ణంరాజు ప్రముఖ తెలుగు చలనచిత్ర నిర్మాత. ఇతడు నవతా కృష్ణంరాజుగా ప్రసిద్ధుడు. ఇతడు తూర్పుగోదావరి జిల్లా, అమలాపురం మండలానికి చెందిన వన్నె చింతలపూడి గ్రామంలో ఒక సంపన్న భూస్వాముల కుటుంబంలో జన్మించాడు. ఇతడు ఏలూరులో డిగ్రీ చేశాడు. హైస్కూలులో చదువుతున్నప్పుడే ఇతనికి సాహిత్యం పట్ల అభిరుచి ఏర్పడింది. ఎం.ఎన్.రాయ్, రస్సెల్ ల తాత్విక చింతనను అలవరచుకుని అభ్యుదయవాదిగా గుర్తింపు పొందాడు. ఇతడు సినిమా రంగంలో ప్రవేశించే ముందు అమలాపురంలో సిమెంట్, ఎరువులు, ముడి ఇనుము వ్యాపారం చేశాడు. కొన్నాళ్ళు విశాఖపట్టణంలో కాంట్రాక్టు వ్యాపారం చేశాడు. 
ఇతడు మొదట 1964లో మంచి మనిషి సినిమాకు భాగస్వామిగా చిత్రరంగంలో ప్రవేశించాడు. నవతా ఆర్ట్ పిక్చర్స్ అనే సంస్థకు మేనేజింగ్ డైరెక్టర్ర్‌గా ఉంటూ పలు సినిమాలు నిర్మించాడు. ఈ సంస్థ పేరు మీదుగా ఇతని పేరు నవతా కృష్ణంరాజుగా స్థిరపడిపోయింది. ఇతడు స్తోమత, దక్షత, పథకం, పద్దతీ ఉన్న నిర్మాతగా పేరుగడించాడు. అమెరికా అమ్మాయి, పంతులమ్మ, ఇంటింటి రామాయణం వంటి చిత్రాలను తీసి అభిరుచి కలిగిన నిర్మాతగా పేరు సంపాదించుకున్నాడు నవత కృష్ణంరాజు. ఆయన ఇ.వి.వి.సత్యన్నారాయణను కనకాల దేవదాసు క్రింద ఓ ఇంటి భాగోతం సినిమాకు సహాయదర్శకునిగా అవకాశం ఇప్పించాడు.
ఇతడు నిర్మించిన కొన్ని సినిమాల జాబితా:
క్షితిజం
క్షితిజము (Horizon- హోరిజోన్, Skyline - స్కైలైన్) అనేది ఆకాశం నుండి భూమిని వేరు చేయు స్పష్టమైన రేఖ, ఈ రేఖ కన్పించే అన్ని దిశలను రెండు వర్గాలుగా విభజిస్తుంది: అవి భూమి యొక్క ఉపరితలం మీద కలుస్తాయి, మరియు అవి కలువవు. అనేక ప్రాంతాల్లో నిజమైన హోరిజోన్ అనేది చెట్లు, భవనాలు, పర్వతాలు మొదలైన వాటి ద్వారా అస్పష్టంగా ఉంటుంది, మరియు ఇటువంటి భూమి మరియు ఆకాశం యొక్క కూడలి ప్రాంతపు ఫలితం దృశ్య క్షితిజము అని పిలవబడుతుంది.
సీమ (నటి)
సీమ భారతీయ సినిమా నటి. ఆమె సుమారు 250 మలయాళ, తొమ్మిది తమిళ, ఏడు తెలుగు, మూడు కన్నడ మరియు ఒక హిందీ సినిమాలో నటించింది. ఆమె ప్రస్తుతం కూడా క్రియాశీలకంగా చిత్రపరిశ్రమలో కొనసాగుతుంది.
ఆమె తమిళ చిత్రసీమలో తన 14వయేట నృత్యకారిణిగా జీవితం ప్రారంభించింది. ఆమె కథానాయకిగా జీవితాన్ని లీసా బాబీ యొక్క చిత్రం "నిఝలె నీ సాక్షి" తో ప్రారంభించింది. కానీ ఈ సినిమా అర్థాంతరంగా ఆగిపోయింది. (ఈ సినిమా తరువాత "విధుబాల" కథానాయకిగా పూర్తిచేయబడినది.) ప్రముఖ నటుడు విజయన్ ఆమెకు "నిఝలె నీ సాక్షి" చిత్ర నిర్మాణ సమయంలో "సీమ" అని నామకరణం చేసాడు.
ఆమె తన 19వ యేట మలయాళ చిత్రసీమలో మొదటి సినిమా "అవలెదు రవుకై" ద్వారా కథానాయకిగా ప్రవేశించింది. ఈ చిత్రం ఐ.వి.శశి దర్శకత్వంలో రూపొందినది. ఆమె కేరళలో ప్రసిద్ధ నటుడైన జయన్ తో కలసి అనేక చిత్రాలలో నటించింది. కేరళలో ఈ జంట ప్రసిద్ధ జంటగా పేరుగాంచింది. ఆమె చిత్రసీమకు పశ్చిమాది ప్యాషన్ దుస్తులైన మినీ స్కర్ట్స్, బెల్ బోటం ప్యాంట్లు మరియు స్లివ్ లెస్ టీ షర్టులను మలయాళ సినిమాలే ప్రవేశాపెట్టింది. ఆ కాలంలో చీర మరియు జాకెట్టు అనే వస్త్రధారణ మాత్రమే కథానాయికలకు ఉండేది. ఆమె "మహాయానం" అనే మలయాళ సినిమాలో నటించిన తరువాత కొంతకాలం విరామం తీసుకొని 1988 వరకు నటనా ప్రస్థానాన్ని కొనసాగించింది. ఆమె మరలా 1998లో "ఒలెంపియాన్ అంటోనీ ఆడం" చిత్రం ద్వారా మరల క్రియాశీలం గా మారింది. ఆమె 1984 మరియు 1985 లలో కేరళ రాష్టృఅ ఫిలిం ఉత్తమ నటి పురస్కారాన్ని అందుకుంది. ఆమె జీవిత చారిత్ర పై దిదీ దామోదరన్ అనే ప్రముఖ రచయిత 2011 లో "విశుధ శాంతి" అనే పుస్తకాన్ని ప్రచురించాడు. ఆమె సన్ టెలివిజన్ సీరియల్ "తంగం" లో నాచియార్ అనే ప్రసిద్ధమైన పాత్రను పోషించింది. ఆమె చెన్నై లో జరిగిన 59వ ఐడియా ఫిలింఫేర్ ఫెస్టివల్ లో జీవిత కాల సాఫల్య పురస్కారాన్ని అందుకుంది.
ఆమె చెన్నైలో స్థిరపడిన మలయాళీ దంపతులైన మాధవన్ నంబియార్ మరియు వాసంతి లకు చెన్నైలోని పురసవాలకం ప్రాంతంలో జన్మించింది. ఆమె తండ్రి మద్రాసులోని టి.వి.ఎస్.పార్సెల్ లో పనిచేసేవాడు. ఆయన ఆమె తల్లిని తాను 7 యేండ్ల వయసు ఉన్నప్పుడు విడాకులిచ్చాడు. ఆయన మరల వివాహమాడాడు. ఆమె తన తల్లితో పాటు ఉండి కోడంబక్కం వద్ద చూలైమేడులో పెరిగింది. ఆమెకు ఇద్దరు సవతి తమ్ముళ్ళు మరియు ఒక సవతి చెల్లెలు ఉంది. ఆమె ప్రాథమిక విద్యను చెన్నైలోని పి.ఎన్.ధావన్ ఆదర్శ విద్యాలయంలో జదివింది.
ఆమెకు ప్రముఖ మలయాళ దర్శకుడు ఐ.వి.శశి తో ఆగస్టు 28, 1980లో వివాహం జరిగింది. ఆ జంటకు కుమార్తె అను మరియు కుమారుడు అని శశి జన్మించారు.
ప్రముఖ నటుడు విజయన్ ఆమెకు చిత్ర పరిశ్రమలో "సీమ" అనే నామకరణం చేసాడు.
కేరళ రాష్ట్ర చిత్ర పురస్కారాలు
ఫిలిం ఫేర్ పురస్కారాలు
రాఘవేంద్ర
రాఘవేంద్ర 2003లో సురేష్ కృష్ణ దర్శకత్వంలో వచ్చిన సినిమా. ప్రభాస్, అన్షు, శ్వేతా అగర్వాల్ నటించిన ఈ చిత్రంలో సిమ్రాన్ ప్రత్యేక పాటలో నటించింది. ఈ చిత్రానికి మణిశర్మ సంగీతం అందించాడు. ఈ సినిమా హిందీ (సన్యాసి: ది వారియర్ సెయింట్), మలయాళం (శక్తి) భాషలలోకి అనువదించబడింది. అంతేకాకుండా సురేష్ కృష్ణ దర్శకత్వంలో హిందీలోకి రాకీ: ది రెబెల్ గా రీమేక్ చేయబడింది.ఈ సినిమాలో 6 పాటలు ఉన్నాయి. వీటికి మణిశర్మ సంగీతం అందించాడు.
గానం: మల్లిఖార్జునరావు, గోపిక పూర్ణిమా
గానం: మనో
గానం: శంకర్ మహదేవన్, చిత్ర
గానం: శ్రేయ ఘోషల్, కల్పనా రాఘవేంద్ర
హరీష్ రాఘవేంద్ర,సుజాత
కార్తీక్, కల్పనా రాఘవేంద్ర, ప్రేమ్ జి అమరెన్
మైసూరులో దసరా ఉత్సవాలు
మైసూరులో జరిగే దసరా ఉత్సవాలు కర్ణాటక రాష్ట్ర పండుగ (నదహబ్బ). ఈ నవరాత్రి ఉత్సవాలు విజయదశమితో కలిపి పదిరోజులు వరుసగా జరుపుకుంటారు. ఎక్కువగా దసరా పండుగ సెప్టెంబరు, అక్టోబరు నెలల్లో వస్తుంది. హిందూ పురాణాలను అనుసరించి విజయదశమి చెడుపై మంచి విజయానికి సంకేతంగా జరుపుకుంటారు. తొమ్మిదిరోజులు వివిధ అవతారాల్లో మహిషాసురుని సేనలను నాశనం చేసిన పరాశక్తి తొమ్మిదోరోజున మహిషాసురుణ్ణి సంహరించింది. ఆ  విజయానికి సూచనగా ఆ తరువాతిరోజు విజయదశమిగా పండుగ జరుపుకుంటారు ప్రజలు. మైసూరులోని అమ్మవారి పేరు చాముండేశ్వరీదేవి. మైసూరు దసరా ఉత్సవాలకు వందల ఏళ్ళ చరిత్ర ఉంది. ఈ పదిరోజులు జరిగే, పూజలు, ఉత్సవాలు, ఊరేగింపులు దేశంలోని పర్యాటకులనే కాక, విదేశీయులనూ ఆకట్టుకోవడం విశేషం. ఈ ఉత్సవాలు చూసేందుకు ప్రతీ ఏడూ లక్షల సంఖ్యలో పర్యాటకులు మైసూరు వస్తూంటారు. 2010 నాటికి  ఈ ఉత్సవాలు మొదలుపెట్టి 400 ఏళ్ళు అయ్యాయి.
15వ శతాబ్దంలో విజయనగర రాజులు
దసరా ఉత్సవాలు నిర్వహించడం ప్రారంభించారు. దీనికి మనకు చారిత్రక ఆధారులు కూడా లభిస్తున్నాయి. పర్షియాకు చెందిన రాయబారి అబ్దుర్ రజాక్ తన పుస్తకం మట్లా-ఉస్-సదైన్ వా మజ్మా-ఉల్-బహ్రెయిన్  అనే పుస్తకంలో విజయనగర సామ్రాజ్యంలో రాజులు జరిపిస్తున్న దసరా ఉత్సవాల గురించి రాసుకున్నారు. ఈ పుస్తకంలో 1304-1470 వరకు ఆయనకు తెలిసిన ప్రపంచ చరిత్ర గురించి రాశారు. అలా మనకు 15వ శతాబ్దం కన్నా ముందే దసరా ఉత్సవాలు ఘనంగా జరిగేవని తెలుస్తుంది.
విజయనగర సామ్రాజ్య పతనం తరువాత మైసూరు రాజులైన ఉడయార్లు మైసూరుకు దగ్గర్లో ఉన్న శ్రీరంగపట్నలో దసరా ఉత్సవాలు ప్రారంభించారు. రాజా ఉడయార్ I (1578-1617) 1610లో ఈ ఉత్సవాలను మొదలుపెట్టారు. ఈ పదిరోజులూ మైసూరు ప్యాలెస్, చాముండీ కొండ దీప కాంతుల్లో వెలిగిపోతుంది. ఈ రెండూ చూడటనాకి కూడా పర్యాటకులు ఎంతో ఉత్సాహం చూపిస్తుంటారు. 1805లో కృష్ణరాజ ఉడయార్ III సమయం నుండి దసరా సమయంలో మైసూరు ప్యాలస్ లో ప్రత్యేక రాజదర్బారు నిర్వహించడం మొదలుపెట్టారు. ఆ తరువాత అది ఆచారంగా మారిపోయింది. ఈ దర్బారులో రాజబంధువులు, రాజకుటుంబాలు, అతిథులు, అధికారులు, ప్రజలు తదితరులు పాల్గొనేవారు. 2013 డిసెంబరులో శ్రీకంఠ ఉడయారు చనిపోయేంతవరకూ ఈ ఆచారం కొనసాగుతూ వచ్చింది. కానీ ఆయన మరణానంతరం బంగారపు రాజసింహాసనంపై, రాచఖడ్గం అయిన "పట్టడ కత్తి"ని ఉంచి ఈ దర్బారు నిర్వహిస్తున్నారు. నవరాత్రుల్లో తొమ్మిదో రోజైన మహర్నవమి నాడు ఈ రాచఖడ్గాన్ని ఏనుగులు, గుర్రాలు, ఒంటెలతో కలిపి ఊరేగింపుగా తీసుకువచ్చి, పూజలు చేస్తారు.
నైనా దేవి
నైనాదేవి భారతదేశంలోని హిమాచల్ ప్రదేశ్ రాష్ట్రంలో గల పట్టణం.
2011 జనాభా లెక్కల ప్రకారం , ఈ పట్టణ జనాభా 1161. అందులో పురుషులు 63% మరియు స్త్రీలు 37% ఉన్నారు. ఇక్కడ సగటు అక్షరాస్యతా రేటు 81%, ఇది జాతీయ సగటు ఆక్షరాస్యత 59.5% కంటే ఎక్కువ;పురుషుల అక్షరాస్యత 84%, మరియు స్త్రీల అక్షరాస్యత 75%. నైనాదేవి పట్టణంలో 11% జనాభా 6 సంవత్సరాల కంటే లోపు ఉన్నవారే.
నైనాదేవి దేవాలయం హిమాచల్ ప్రదేశ్ రాష్ట్రంలోని బిలాస్ పూర్ జిల్లాలో కొండ పైన నెలకొని ఉంది. ఈ దేవాలయం జాతీయ రహదారి 21 మార్గంలో ఉంటుంది. ఈ కొండపై ఉన్న దేవాలయాన్ని చేరుకొనుటకు రోడ్డు మార్గం ద్వారా వెళ్ళాలి. కొంత పైకి వెళ్ళీన తరువాత చివరి భాగంలో కొంతభాగం మెట్లద్వారా పైకి వెళ్ళవలసి ఉంటుంది. కొండ క్రింది భాగం నుండి పై భాగానికి యాత్రికులు చేరడానికి కేబుల్ కార్ సదుపాయం కూడా ఉంది.
ఈ దేవాలయ కొండపై భాగం నుండి గోవింద్ సాగర్ సరస్సు కనబడుతుంది. ఇది భాక్రానంగల్ ఆనకట్ట ద్వారా సృష్టించబడినది.
ఈ దేవాలయం గూర్చి అనేక పురాణ గాథలు ఉన్నాయి.
ఇతిహాసాల ప్రకారం దక్షుని యజ్ఞానికి వెళ్ళిన సతీదేవి శివునికి జరిగిన అవమానాన్ని సహింపక ఆ యజ్ఞ గుండంలో దహనం చెందుతుంది. శివుడు క్రోధం లో సతీదేవి దేహాన్ని భుజాలపై ఉంచుకొని శివతాండవం చేస్తాడు. ఈ పరిణామానికి స్వర్గంలోని అందరు దేవతలు భయపడతారు. విష్ణువు తన సుదర్శన చక్రంతో సతీదేవి దేహాన్ని 51 భాగాలుగా విభజించాడు. సతీదేవి యొక్క కళ్ళు పడిన ప్రాంతమే నైనాదేవి ఆలయ ప్రాంతంగా చెబుతారు.
వేరొక కథనం ప్రకారం ఈ దేవాలయం ఒక నైనా అనే గుజ్జార్ బాలునితో ముడిపడి ఉంది. ఒకనాడు ఆ బాలుడు పశువులను కాపలా కాస్తున్నప్పుడు ఆ మందలో ఒక తెల్ల ఆవు ఒక రాతి పై తన పొదుగు ద్వారా పాలను కారుస్తున్నట్లు గ్రహించాడు. తరువాత చాలా రోజులు అదే విషయాన్ని గమనించాడు. ఒక రాత్రి ఆ బాలునికి కలలో దేవత కనబడి ఆ రాయి తన ఆసనమని చెబుతుంది. నైనా ఈ స్వాప్నిక వృత్తాంతాన్ని రాజా బీర్ చంద్ కు వివరించాడు. ఈ విషయాన్ని రాజు కూడా స్వయంగా చూసి అక్కడ ఆయన ఒక దేవాలయాన్ని నిర్మించి దానికి నైనా యొక్క పేరును పెట్టాడు.
నైనాదేవి ఆలయం మహిష పీఠంగా కూడా పిలువబడుతుంది. ఎందుకంటే మహిసాసురుడనే రాక్షసుడిని ఈ ప్రాంతంలోనే సంహరించినట్లు కథనం. పురాణ గాథల ప్రకారం మహిసాసురుడు బ్రహ్మ వల్ల వివాహిత కాని స్త్రీ వల్ల మరణం పొందేటట్లు వరాన్ని పొందుతాడు. ఈ వరం వల్ల మహిసాసురుడు ప్రజలను హింసిస్తుంటాడు. ఈ సంఘటనతో మహిసాసురుడిని అంతమొందించుటకు అందరు దేవతలు వారి శక్తులను కలిపి దుర్గ అనే దేవతను సృష్టిస్తారు. ఈ దేవతకు అనేక రకాల ఆయుధాలను దేవతలు బహూకరిస్తారు. మహిసాసురుడు ఆ దేవత యొక్క అందాన్ని చూసి మోహించి తనను వివాహమాడవలసినదిగా కోరుతాడు. ఆమె తన కంటే శక్తివంతుడిని వివాహమాడతానని చెబుతుంది. జరిగిన యుద్ధంలో ఆమె రాక్షసుడిని ఓడించి ఆయన కళ్ళను తొలగిస్తుంది. ఈ చర్య దేవతలకు సంతోషాన్నిస్తుంది. ఆ సంతోషంతో ఆరు "జై నైనా" అనే నినాదాలనిస్తారు. అందువలన ఆ ప్రాంతం నైనా గా స్థిరపడింది.
2008 ఆగష్టు 3 న తొక్కిసలాట జరిగింది. ఈ తొక్కిసలాట లో 146 మంది ప్రజలు మరణించారు. 150 మంది తీవ్రంగా గాయపడ్డారు. హిమాచల్‌ ప్రదేశ్‌లోని నయనాదేవి ఆలయ రహదారి మృత్యు మార్గమైంది. భక్తి మార్గంలో ప్రయాణిస్తూ అసువులు బాసిన పురుషులు మరికొందరు కాగా, అభం శుభం తెలియని మరో 36 మంది చిన్నారులు సైతం ఉన్నారు. తొక్కిసలాటలో పద ఘట్టనలతో వారి శరీరాలు నలిగిపోయాయి. భక్తుల దుస్తులు బురద కొట్టుకుని మసకబారి పోయాయి. Another report claims that they were due to rumors of a fight at the temple causing panic. And another states it was due to police who hit the fleeing worshippers with canes to get them to continue moving.
నీటి మిల్లు
నీటి మిల్లు (Watermill - వాటర్‌మిల్) అనేది నీటి ప్రవాహ శక్తిని ఉపయోగించుకొని నడుచు మిల్లు. పిండి చేయడం, రుబ్బడం, దంచడం వంటి యాంత్రిక ప్రక్రియ నడచేందుకు ఇది ఒక నీటి చక్రం లేదా నీటి టర్బైన్ ఉపయోగించే నిర్మాణ పద్ధతిని కలిగి ఉంటుంది, ఇటువంటి నిర్మాణ పద్ధతి కలిగివున్నందునే దీనిని నీటి మిల్లు అంటారు.
వేయిలింగాల కోన
వేయిలింగాల కోన ప్రముఖ శైవక్షేత్రమైన శ్రీకాళహస్తికి సమీపంలోని ఒక దేవాలయం మరియు ఒక చిన్న జలపాతం. ఈ ఆలయంలో ఒకే శివలింగంపై చెక్కిన వేయి లింగాలను గమనించవచ్చు. ఈ మూర్తిని యక్షేశ్వర స్వామి అని కూడా అంటారు. ఈ ఆలయం తిరుపతి నుంచి సుమారు 45 కిలోమీటర్ల దూరంలోనూ, శ్రీకాళహస్తి ఆలయం నుంచి సుమారు పదికిలోమీటర్ల దూరంలోనూ ఉంది. ఈ ఆలయాన్ని చేరుకోవడానికి ముందుగా ఆటోలు, బస్సులు లేదా స్వంత వాహనాల్లో రామాపురం గ్రామాన్ని చేరుకోవాలి. ఆ గ్రామాన్ని దాటిన తర్వాత ఒక కొండను ఎక్కి దిగి మరల కొండ ఎక్కితే ఈ ఆలయం దర్శనమిస్తుంది. ఆలయం పక్కనే ఓ జలపాతం కూడా ఉంది. ఈ ప్రదేశాన్ని సందర్శించడానికి మహాశివరాత్రి పర్వదినాల్లో ఎక్కువగా భక్తులు వస్తూ ఉంటారు.
ఇక్కడి జలపాతంలోని నీళ్ళకు అనారోగ్యాల్ని, ముఖ్యంగా చర్మ వ్యాధులను నయం చేసే గుణముందని సందర్శకుల విశ్వాసం. కాబట్టి ఇక్కడికి వచ్చిన వారు ఎక్కువమంది జలపాతంలో స్నానం చేయడం ఆనవాయితీ. వర్షాకాలంలోనూ, దాని తరువాత కొద్ది నెలలు ఈ ప్రాంతాన్ని సందర్శించడానికి అనువైన సమయం.
మేవాడ్
మేవాడ్ లేదా మేవార్  అనేది పశ్చిమ భారతదేశంలోని  రాజస్థాన్ రాష్ట్రంలోని ప్రదేశం. రాజ్ పుత్ ల రాజ్యం ఇది. రాజస్థాన్, గుజరాత్, మధ్యప్రదేశ్ రాష్ట్రాల్లోని ఇప్పటి భిల్వారా, చిత్తోర్ గఢ్, రాజ్ సమంద్ , ఉదయపూర్ ప్రాంతాలు కలిపి అప్పటి మేవాడ్ రాజ్యం.
కొన్ని శతాబ్దాల కాలం పాటు మేవాడ్ సామ్రాజ్యం లేదా ఉదయపూర్ సామ్రాజ్యంగా రాజ్ పుత్ రాజుల పాలనలో ఉంది. ఆ తరువాత బ్రిటిష్ పరిపాలనలో ఒక రాచరిజ రాజ్యంగా ఉంది.
దీని అసలు పేరు మేధ్ పాత్. శివుని పేరైన మేధాపతేశ్వర్ అనే పేరు నుంచి వచ్చింది. కాల క్రమంలో మేవార్ అనీ మేవాడ్ అని పిలవడం మొదలైంది. ఈ రాజ్యం ఆరావళీ పర్వతాలలో ఉంది. ఆ పర్వతాలు మేవాడ్ కు వాయువ్యాన ఉన్నాయి. ఉత్తరంలో అజ్మేర్ ఉండగా, గుజరాత్, రాజస్థాన్ లోని వగద్ ప్రదేశాలు దక్షిణంలోనూ, మధ్యప్రదేశ్ లోని మాళ్వా ప్రాంతం ఆగ్నేయ దిశలోనూ, రాజస్థాన్ లోని హడోటీ ప్రదేశం తూర్పులోనూ ఉన్నాయి.
మేవాడ్ రాజ్య ఉత్తర ప్రదేశం ఏటవాలుగా ఉంటుంది. అక్కడ బెడచ్, బనస్ అనే నదులు, వాటి ఉపనదులు ప్రవహిస్తున్నాయి. యమనా నదికి ఉపనది అయిన చంబల్ రాజ్యానికి వాయువ్య ప్రాంతంలో ప్రవహిస్తోంది. దక్షిణ ప్రాంతం పర్వతమయంగా ఉండి, బనస్ నది, దాని ఉపనదులను విడదీస్తోంది. ఈ ప్రాంతం నుంచే సబర్మతీ, మాహీ నదులు, వాటి ఉపనదులూ గుజరాత్ రాష్ట్రంలోని ఖంభట్ ప్రాంతంలోకి ప్రవహిస్తాయి. ఈ రాజ్యానికి వాయువ్య దిశలో ఆరావళీ పర్వతాలు సహజ సరిహద్దుగా ఉంటుంది. ఈ పర్వతాల్లో దొరికే మార్బుల్, కోటా రాళ్ళు అక్కడి వారు తమ ఇళ్ళు నిర్మించుకునేందుకు సంప్రదాయంగా వాడుతూ వస్తున్నారు.
ఈ ప్రాంతంలో కతైవర్-గిర్ అడవులు ఉన్నాయి. అలాగే జైసమంద్, కుంభల్గడ్, బస్సీ, సీతామాతా వన్యప్రాణుల అభయారణ్యాలు కూడా ఈ ప్రాంతంలో విస్తరించి ఉన్నాయి.
మేవాడ్ ప్రాంతం అతి ఎక్కువ ఉష్ణ వాతావరణం కలిగినది. సంవత్సరానికి 660 మిల్లీ మీటర్ల వర్షపాతం నమోదు అవుతుంది ఇక్కడ. ఈ రాజ్య నైరుతి ప్రాంతంలో వర్షపాతం ఎక్కువ కాగా, ఈశాన్య ప్రాంతంలో తక్కువ నమోదు అవుతుంది. నైరుతీ రుతుపవనాల సమయంలో జూన్ నుండి సెప్టెంబర్ మధ్యకాలంలో ఎక్కువగా ఇక్కడ వర్షాలు పడతాయి.
ఉదయపూర్ రాజ్యాన్నే మేవాడ్ సామ్రాజ్యం అని కూడా అంటారు. బ్రిటీష్ పరిపాలనా సమయంలో ఇది ఒక రాచరిక రాజ్యంగా ఉండేది.
530లో మేవాడ్ రాజ్యం మొదలైంది. తరువాతి కాలంలో ఎక్కువగా అప్పటి దాని రాజధాని అయిన ఉదయపూర్ పేరుతోనే పిలిచేవారు. 1568లో అక్బర్ చిత్తోర్గడ్ ను గెలుచుకున్నారు. అది అప్పటి మేవాడ్ రాజ్యానికి రాజధానిగా ఉంది. అప్పట్నుంచీ దాదాపు 150ఏళ్ళ పాటు మొఘల్ రాజుల పరిపాలనలోనే ఉంది. 1949లో భారతదేశంలో కలిసేటప్పటికీ మేవాడ్ ను చట్టరీ రాజ్ పుత్ లు పరిపాలిస్తున్నారు. మోరి, గుహిలోట్, సిసోడియా వంశాల వారు దాదాపు 14000 ఏళ్ళ పాటు ఈ ప్రాంతాన్ని పరిపాలించారు. సిసోడియా రాజపుత్ వంశం పరిపాలించే సమయానికి మేవాడ్ రాజధాని చిత్తోర్ గడ్ గా ఉంది.
మేవాడ్ రాజులు మహారాజా అనే పదానికి బదులు మాహారాణా(మంత్రి) అనే పదాన్నే ఉపయోగించేవారు. ఈ ప్రాంతానికి నిజమైన మహారాజు శివుడు అని వారి భావం. అక్కడ ఏక్ లింగ్ జీ పేరుతో కొలువై ఉన్న శివుడే ఆ రాజ్యానికి అసలైన రాజు అని పరిపాలించే రాజు ఆయనకు మంత్రి అన్న భావనతో వారు మహారాణా బిరుదునే వాడేవారు.
శ్రీ లక్ష్మీ నరసింహ దేవాలయం, వేపంజేరి
శ్రీ లక్ష్మీ నరసింహ దేవాలయం చిత్తూరు జిల్లా వేపంజేరిలో ఉన్న ఒక దేవాలయం. శ్రీమహావిష్ణువు నరసింహ స్వామి రూపంలో లక్ష్మీదేవీ సమేతంగా ఇక్కడ కొలువై ఉన్నాడు. ఇక్కడ ప్రధాన ఆలయం పరిధిలో 21 ఆలయాల సముదాయం ఉండటం గమనార్హం. ఈ దేవాలయం జిల్లా ప్రధాన పట్టణమైన చిత్తూరు నుంచి సుమారు 15 కిలోమీటర్ల దూరంలో ఉంది.
ఈ ఆలయం గురించి చరిత్రలో మొట్టమొదటగా క్రీ.శ 1178 - 1218 సంవత్సరాల మధ్యలో కనిపిస్తున్నది. అప్పట్లో ఈ ప్రాంతాన్ని మూడవ కులోత్తుంగ చోళుడు ఈ ప్రాంతాన్ని పరిపాలించాడు. 14 మరియు 15 వ శతాబ్దాల్లో ఫ్రెంచి వారు ఈ ప్రాంతాన్ని పరిపాలిస్తున్నప్పుడు ఆలయ పరిస్థితి బాగా దిగజారిపోయింది. మరల 1986 లో కోమండూరు కుటుంబం వారు దీన్ని పల్లవుల నిర్మాణశైలిలో జీర్ణోద్ధరణ గావించారు. ప్రతియేడు జరిగే బ్రహ్మోత్సవాలకు ఇక్కడ యాత్రికులు పెద్ద ఎత్తున వస్తుంటారు.
వేపంజేరి అసలు పేరు వే పంచ హరి. అంటే మానవుడు తెలిసీ తెలియక చేసే పాపాలను హరించే క్షేత్రం కనుక వేపంచహరి అని పేరు వచ్చింది. ఇది కాలక్రమేణా వేపంజేరిగా మారింది. ఈ ఆలయ ప్రాంగణంలో 21 అడుగుల శ్రీ మహావిష్ణువు దశావతార విగ్రహం ఉంది. అలాగే చిత్తూరు జిల్లాలో గల ఏకైక అష్టలక్ష్మిదేవాలయం ఇక్కడే ఉండటం విశేషం.
విష్ణువుకు ప్రీతిపాత్రమైన మాఘమాస పౌర్ణమి వేడుకలు నిర్వహిస్తారు.
భక్తుల విడిదికోసం తక్కువ అద్దెతో గృహాలు నిర్మించారు. ప్రతి ఆదివారం ఆలయంలో అన్నదానం నిర్వహిస్తున్నారు. ఉత్సవాలు జరిగే సమయాల్లో భక్తులకోసం ప్రత్యేక వైద్యశిబిరాలు నిర్వహిస్తున్నారు. పేదలు వివాహాలు చేసుకొనేందుకు కల్యాణ మండపాన్ని ఉచితంగా ఇస్తున్నారు.
పాతూరి శ్రీరామశాస్త్రి
పాతూరి శ్రీరామశాస్త్రి ప్రముఖ రంగస్థల నటుడు, రచయిత, దర్శకుడు మరియు పండితుడు.
ఈయన 1915, సెప్టెంబర్ 28 న తెనాలిలో జన్మించాడు. కలకత్తా విశ్వవిద్యాలయంలో 1938-40 మధ్యకాలంలో యం.యస్.సి. చదివాడు.
శ్రీరామశాస్త్రికి చిన్నతనం నుండే కళలపై ఆసక్తి ఉండేది. తెనాలికి చెందిన పాతతరం నటుడైన పెద్ధిభొట్ల చలపతి గారి నటనను చూసి, ఆయనలాగా అనుకరించేవాడు.
అలా తన ఏడవ ఏటనే ప్రతాపరుద్రీయంలో పేరిగాని పాత్రను పోషించి, పలువురి ప్రశంసలను అందుకున్నాడు. పాఠశాల వయసులోనే తెలుగు, ఆంగ్ల నాటకాలలో నటించాడు.
నటనలో, లైటింగ్ లో, వాచికాభినయంలో ఆచార్యుడిగా పనిచేశాడు. తెలుగు, ఆంగ్ల నాటకనాటికలకు ప్రయోక్తగా బాధ్యతలను నిర్వహించడమేకాకుండా నాట్యరంగానికి సంబంధించిన వ్యాసాలు రాసి ప్రచురించాడు.
పోణంగి శ్రీరామ అప్పారావుతో కలిసి ఆంగ్ల భాషలో 'ఏ మోన్ గ్రాఫ్ ఆన్ భరతనాట్య శాస్త్ర' అనే గ్రంథాన్ని రచించాడు.
1963 నుండి 1975 వరకు రవీంద్రభారతికి సంచాలకులుగా పనిచేశారు.ఈయన 1986, సెప్టెంబర్ 16న హైదరాబాద్లో మరణించాడు.
ప్రభు
ప్రభు ప్రముఖ దక్షిణభారత సినీ నటుడు. ఇతను ఎక్కువగా తమిళ సినిమాల్లో నటించాడు. తెలుగు, మలయాళ, హిందీ సినిమాల్లో కూడా నటించాడు. తమిళంలో ప్రముఖ నటుడైన శివాజీ గణేశన్ ఇతని తండ్రి. చంద్రముఖి, డార్లింగ్ లాంటి సినిమాలతో తెలుగు ప్రేక్షకులకు సుపరిచితుడు.
ప్రభు డిసెంబరు 27, 1956న చెన్నైలో జన్మించాడు. అతని తండ్రి సుప్రసిద్ధ తమిళ నటుడు, "నడిగర్ తిలకం" బిరుదాంకితుడైన శివాజీ గణేశన్. ప్రభు కూడా తండ్రితో కలిసి "అగ్ని నక్షత్రం", "అంజలి" అనే సినిమాల్లో నటించాడు. ఆయన కొన్ని తెలుగు సినిమాల్లో కూడా నటించాడు. తల్లి కమల. కొడుకు విక్రం ప్రభు కూడా నటుడే. కూతురు ఐశ్వర్య ప్రభు.
ప్రభు నటించిన తెలుగు సినిమాలు.
సొంతం
సొంతం 2002 లో శ్రీను వైట్ల దర్శకత్వంలో విడుదలైన సినిమా. ఆర్యన్ రాజేష్, నమిత ఇందులో ప్రధాన పాత్రలు పోషించారు.
వంశీ (ఆర్యన్ రాజేష్), నందు (నమిత), బోస్ (రోహిత్) ముగ్గురూ చిన్ననాటి స్నేహితులు. వీరిలో వంశీ, నందు బాగా దగ్గరిగా మసలుకుంటూ ఉంటారు. బోస్ నేహ అనే అమ్మాయితో ప్రేమలో పడతాడు. అదే విషయం బోసు వంశీతో చెబితే వారి ప్రేమ గెలవదనీ చాలా ప్రేమ కథల్లాగే అది కూడా విఫలమవుతుందనీ కొట్టి పడేస్తాడు. అంతే కాకుండా ప్రేమ కంటే స్నేహం గొప్పదనీ, ప్రేమ వల్ల స్నేహం చెడిపోతుందనే అభిప్రాయం వ్యక్తం చేస్తాడు. ఆ విషయం తెలుసుకున్న నందు తనకు వంశీ మీద ప్రేమ ఉన్నా అతనికి చెబితే తమ స్నేహం చెడిపోతుందని తన మనసులోనే దాచుకుంటుంది.
ఒకసారి వంశీ తన తండ్రి వ్యాపార వ్యవహారాలు చక్కబెట్టడానికి న్యూజీలాండ్ వెళ్ళాల్సి వస్తుంది. అక్కడ అతనికి పదే పదే నందూ గుర్తుకు రావడంతో తనకు కూడా నందు మీద ప్రేమ ఉందని గుర్తిస్తాడు. కానీ తను తిరిగివచ్చేసరికి నందుకు వేరే అబ్బాయితో నిశ్చితార్థం జరిగిపోయి ఉంటుంది. చివరికి వారిద్దరూ కలుసుకున్నారన్నదే మిగతా కథ.
ఈడు గోల్డ్ ఎహె
ఈడు గోల్డ్ ఎహె 2016లో విడుదలైన తెలుగు హాస్య సినిమా.
బంగార్రాజు పని వెతుక్కుంటూ విజయవాడ చేరుకుంటాడు. అతన్ని పనిలో పెట్టుకునే వారికి కష్టాలు ఎదురవుతుంటాయి. ఆ విషయం తెలియక బంగార్రాజును పనిలో పెట్టుకుంటాడు నారదరావు(పృథ్వీ) . అయితే అతని కష్టాలు మొదలై ఆఫీస్‌ మూత పడుతుంది. దాంతో బంగార్రాజు హైదరాబాద్‌కు పనికోసం వచ్చినప్పుడు అక్కడ స్కూల్‌ టీచర్‌(జయసుధ) పరిచయం అవుతుంది. బంగార్రాజును తన పెద్దకొడుకుగా భావిస్తుంది. జయసుధ చిన్న కొడుకు శ్రీనివాస్‌ పనిచేసే కంపెనీలోనే బంగార్రాజు పనికి కుదురుతాడు. ఈ క్రమంలో బంగార్రాజు గీత(సుష్మారాజ్‌)తో ప్రేమలో పడతాడు. కథ ఇలా నడుస్తుండగా తనలా ఉండే సునీల్‌ వర్మ కారణంగా బంగార్రాజుకు కష్టాలు ఎదురవుతాయి. మహదేవ్‌(పునీత్‌ ఇస్సార్‌) క్రికెట్‌ బెట్టింగ్‌లో సంపాదించిన డబ్బులను డైమండ్స్‌గా మార్చి ఓ ప్రదేశంలో దాస్తాడు. ఆ ప్లేస్‌, మహదేవ్‌, అతని కొడుకు సహదేవ్‌(చరణ్‌దీప్‌)కు మాత్రమే తెలుసు. సహదేవ్‌ ఇంట్లోకి చొరబడిన సునీల్‌వర్మ డైమండ్స్‌ ఉండే విగ్రహాన్ని కాజేసి మహదేవ్‌, సహదేవ్‌ల దృష్టి బంగార్రాజుమీదకు మరల్చుతాడు. దాంతో బంగార్రాజు ఎలాంటి పరిస్థితులను ఎదుర్కొంటాడు? అసలు సునీల్‌ వర్మ ఎవరు? చివరకు బంగార్రాజు తన సమస్యలను అధిగమించి సునీల్‌వర్మను పట్టుకొన్నాడా? అనే విషయాలు మిగిలిన కథ.
జాగ్వార్
జాగ్వార్ 2016 లో విడుదలైన కన్నడ డబ్బింగ్ సినిమా. కర్ణాటక రాష్ట్ర మాజీ ముఖ్యమంత్రి హెచ్. డి. కుమారస్వామి కుమారుడు నిఖిల్ గౌడ ఈ చిత్రంలో హీరో
ఎస్‌.ఎస్‌.టీవీ చానెల్‌లో జడ్జి(రవి కాలే) హత్య లైవ్‌ టెలికాస్ట్‌ కావడంతో ప్రజలందరితో పాటు పోలీస్‌ డిపార్ట్‌మెంట్‌ అటెన్షన్‌కు గురవుతుంది. చానెల్ టి.ఆర్.పి రేటింగ్ పెరుగుతుంది. పోలీసులు హంతుకుడిని పట్టుకోవాలని ప్రయత్నించినా అతను తప్పించుకుని పారిపోతాడు. హత్య కేసును స్పెషల్ కేసుగా భావించి, డీల్‌ చేయమని సిబిఐ ఆఫీసర్‌(జగపతిబాబు)కు అప్పగిస్తారు. జగపతిబాబు కేసుకు, హంతకుడికి జాగ్వార్‌ అని పేరు పెట్టి దర్యాప్తు ప్రారంభిస్తాడు. కథ ఇలా సాగుతుండగా, సిటీలోనే పెద్ద కార్పొరేట్‌ హాస్పిటల్‌ శాంతి మెడికల్‌ కాలేజ్‌కు ఛైర్మన్‌(ఆదిత్య మీనన్‌)గా ఉంటాడు. ఇతనితో పాటు ఎస్‌.ఎస్‌ చానెల్‌ అధినేత శౌర్య ప్రసాద్‌ కూడా శాంతి మెడికల్‌ కాలేజ్‌లో పార్ట్‌‌నర్‌గా ఉంటాడు. శాంతి మెడికల్‌ కాలేజ్‌లో ఎస్‌.ఎస్‌.కృష్ణ(నిఖిల్‌కుమార్‌) ఎం.బి.బి.ఎస్‌ మొదటి సంవత్సరంలో జాయిన్‌ అవుతాడు. ఆ కాలేజ్‌లో యువకులందరికీ లీడర్‌గా ఉన్న ఆర్య(ఆదర్శ్‌) చెల్లెలు ప్రియా(దీప్తి సేథీ)ని నిఖిల్‌ ప్రేమిస్తాడు. ప్రియా కూడా నిఖిల్‌ను ప్రేమిస్తుంది. హాస్పిటల్‌లోని డబ్బుకోసం జరుగుతున్న అన్యాయాలను చూసిన ఆర్య మేనేజ్‌‌మెంట్‌కు ఎదురుతిరిగి ధర్నా చేస్తాడు. ధర్నాను ఆపడానికి వచ్చిన ఎన్‌కౌంటర్‌ శంకర్‌(సుప్రీత్‌)ను జాగ్వార్‌ చంపేస్తాడు. హత్యా స్థలానికి చేరుకున్న సిబిఐ ఆఫీసర్‌ ఫోన్‌కు ఓ మెసేజ్ వస్తుంది. చేసిన హత్యలతో పాటు కృష్ణ, ఎస్‌.ఎస్‌. చానెల్‌ అధినేత, శాంతి మెడికల్‌కాలేజ్‌ ఛైర్మన్‌, అతని కొడుకు అజయ్‌ను కూడా చంపేస్తానని ఆర్య ఫోన్‌ నుండి అందరికీ ఎం.ఎం.ఎస్‌ వస్తుంది. దాంతో అందరూ ఆర్యనే జాగ్వార్‌గా అందరినీ చంపుతున్నాడని అనుకుంటారు. కానీ కథ మలుపు తిరుగుతుంది. కృష్ణను, ఆర్య ఎందుకు చంపాలనుకుంటాడు? అసలు రామచంద్రయ్య ఎవరు? రామచంద్రయ్య, ఆర్య, కృష్ణ మధ్య రిలేషన్‌ ఏంటి? అసలు జాగ్వార్‌ హత్యలెందుకు చేస్తున్నాడు? అనే విషయాలు మిగిలిన కథ.
గుయెర్నికా (చిత్రం)
గుయెర్నికా అన్నది సుప్రసిద్ధ చిత్రకారుడు పాబ్లో పికాసో జూన్ 1937లో పూర్తి చేసిన మ్యూరల్-సైజు తైలవర్ణ చిత్రం. బూడిద రంగు, నలుపు, తెలుపుల్లో చిత్రీకరించిన ఈ తైలచిత్రం పలువురు కళా విమర్శకుల నుంచి చరిత్రలోకెల్లా అత్యంత ప్రభావశీలమైన యుద్ధ వ్యతిరేక కళాఖండంగా పేరొందింది. 3.49 మీటర్లు (11 అడుగుల 5 అంగుళలు) పొడవు, 7.76 మీటర్ల (25 అడుగుల 6 అంగుళాలు) వెడల్పుతో, విస్తారమైన పరిమాణంలోని ఈ మ్యూరల్ చిత్రం హింస, గందరగోళాల్లో ప్రజల బాధలను ప్రతిబింబిస్తుంది. చెల్లాచెదురైన గుర్రం, ఎద్దు, మంటలు ఈ చిత్రం కూర్పులో ప్రముఖంగా కనిపిస్తాయి.
ఈ చిత్రాన్ని ఉత్తర స్పెయిన్ లోని బాస్క్యూ ప్రాంతపు పల్లెటూరు అయిన గుయెర్నికాపై స్పానిష్ జాతీయవాదుల కోరికపై నాజీ జర్మనీ, ఫాసిస్టు ఇటలీ యుద్ధ విమానాలు జరిపిన వైమానిక దాడులకు ప్రతిస్పందనగా సృజించారు. పూర్తయ్యాకా గుయెర్నికాను 1937లో ప్యారిస్ లో జరిగిన అంతర్జాతీయ ఫెయిర్ లో స్పానిష్ ప్రదర్శనలో ప్రదర్శించారు, ఆపైన ప్రపంచంలోని అనేక ఇతర వేదికలపైనా ప్రదర్శించడం ప్రారంభించారు. గుయెర్నికా చిత్రపు టూరింగ్ ప్రదర్శన స్పెయిన్ యుద్ధ ఉపశమన చర్యలకు నిధులు సేకరించేందుకు ఉపయోగించారు. ఈ పెయింటింగ్ ప్రపంచ ప్రసిద్ధి చెంది, విస్తృతంగా ప్రశంసలు పొందింది, ఆ పరిణామం స్పానిష్ అంతర్యుద్ధం ప్రపంచ ప్రజల దృష్టికి తీసుకువచ్చేందుకు ఉపకరించింది.
అభినేత్రి
అభినేత్రి 2016 తెలుగు సినిమా. ఇది తెలుగు , తమిళ మరియు హిందీ భాషలలో ఏకకాలంలో విడుదలైంది. ఈ సినిమాకు కథను, దర్శకత్వాన్ని విజయ్‌ అందించాడు. ఈ సినిమాలో ప్రభుదేవా నటీంచాడు. ఈ సినిమాకి త‌మ‌న్‌, జి.వి.ప్రకాష్‌ సంగీతాన్ని సమకూర్చాడు. త‌మ‌న్నా, సోనూసూద్‌ ముఖ్యమైన భూమికలను నిర్వహించారు. ఈ చిత్రాన్ని ఎం.వి.వి.సినిమా, బ్లూ స‌ర్కిల్ కార్పొరేష‌న్‌, బి.ఎల్.ఎన్. సినిమా బ్యానర్‌పై నిర్మించారు. ఈ చిత్రానికి మనీష్‌ నందన్‌ఛాయాగ్రాహకుడు.
కృష్ణ (ప్రభుదేవా) తను పుట్టింది రాజమండ్రి దగ్గర గా వేటపాలెం ప్రాంతంలో, ఓ ప్రైవేట్ కంపెనీలో ప‌నిచేస్తుంటాడు. అత‌నికి తండ్రి అంటే భ‌యం. త‌న బామ్మ ఆఖ‌రి కోరిక తీర్చడానికి దేవి(త‌మ‌న్నా)ను పెళ్లి చేసుకుంటాడు. త‌న‌తో పాటు ముంబైకి తీసుకువెళ్ళుతాడు. ముంబై లో ఉద్యోగం చేసే కృష్ణ (ప్రభుదేవా) అందంలో, వ్యక్తిగతంగా మోడ్రన్ గా ఉండే అమ్మాయిని పెళ్లి చేసుకోవాలనుకుంటాడు. కాని కొన్ని పరిస్థితులతో కుటుంబపరమైన ఒత్తిడి కారణంగా ఇష్టం లేకపోయినా పల్లెటూరి అమ్మాయి దేవి(తమన్నా)ని పెళ్లి చేసుకోవాల్సి వస్తుంది. తాను పల్లెటూరి అమ్మాయిని పెళ్లి చేసుకున్న విషయం తెలిస్తే పరువు పోతుందనే భయంతో పెళ్లి విషయం ఎవరికీ తెలియనివ్వడు. దేవిని ఎలాగైన ఒప్పించి ఊరికి పంపించాలనుకుంటున్న కృష్ణ, ఆమె ప్రవర్తనలో మార్పును గమనిస్తాడు. తాము ఉంటున్న ఇంట్లో అంతకు ముందు రూబి(తమన్నా) అనే అమ్మాయి ఉండేదని, సినిమా హీరోయిన్ అవ్వాలనే కోరిక తీరక మరణించిందనే విషయం తెలుస్తుంది. దేవి ప్రవర్తనలో మార్పు కారణం రూబీ ఆత్మ ఆమెలో చేరడమే అని తెలుసుకుని షాకవుతాడు. దేవి శరీరంలోకి ప్రవేశించిన ఆత్మ తన కోరికను నేరవేర్చుకునే ప్రయత్నం చేస్తుంది. హీరోయిన్ గా ప్రయత్నాలు మొదలు పెడుతుంది. ఈ క్రమంలో ఆమె స్టార్‌ హీరో రాజీవ్‌(సోనూసూద్‌) కంట్లో పడుతుంది. రాజీవ్ దేవిని ఇష్టపడుతుంటాడు. ఆత్మ నుండి, రాజీవ్ నుండి కృష్ణ తన భార్యను ఎలా కాపాడుకున్నాడ??ు సినిమాల్లో హీరోగా న‌టించే రాజ్ ప్రేమించిన రూబీ(త‌మ‌న్నా) ఎవ‌రు? రూబీ ఇంత‌కీ రాజ్ ప్రేమ‌ను అంగీక‌రించిందా? దేవికి, రూబీకి ఉన్న సంబంధం ఏంటి? రూబీ కోరిక ఏంటి? దాన్ని కృష్ణ ఎలా తీర్చాడు? రూబీతో కృష్ణ చేసుకున్న అగ్రిమెంట్ ఏంటి? అనేదే మిగతా కథ సారాంశం.
తమ‌న్నా న‌టించిన త్రిభాషా చిత్రం `అభినేత్రి`. ప్రభుదేవా హీరోగా న‌టించారు. ఇందులో సోనూసూద్‌ కీల‌క పాత్ర పోషించారు. `మ‌ద‌రాసుప‌ట్టణం`, `నాన్న` వంటి సినిమాల‌ను తీసిన విజ‌య్ ద‌ర్శక‌త్వం వహించారు. సోనూసూద్ ఈ చిత్రం క‌థ న‌చ్చి హిందీ వెర్షన్‌కి నిర్మాత‌గా మారారు. ప్రభుదేవా త‌మిళ వెర్షన్‌ను నిర్మించారు.
ఈ సినిమాకి త‌మ‌న్‌ మరియు జి.వి.ప్రకాష్‌ సంగీతాన్ని సమాకుర్చారు 
ఈ సినిమా అక్టోబర్ 7 2016 న విడుదల అయ్యింది.
ఈ సినిమాని 50కోట్లతో నిర్మించారు. ఈ సినిమా బాక్స్ ఆఫీస్ వద్ద 100 కోట్లను వసూలు చేసింది.
ప్రేమమ్
ప్రేమమ్ 2016 తెలుగు సినిమా. ఇది మలయాళంలో ఫస్ట్ రిలీజ్ అయి హిట్ అయింది.
తాడేప‌ల్లిగూడెంలో పుట్టి పెరిగిన విక్కి (నాగ‌చైతన్య‌) ప‌ద‌వ త‌ర‌గ‌తిలో సుమ (అనుప‌మ ప‌ర‌మేశ్వ‌ర‌న్‌) ను చూసి ప్రేమ‌లో ప‌డ‌తాడు. ఆమెకు త‌న ప్రేమ‌ను వ్య‌క్తం చేయ‌డానికి అనేక ప్ర‌య‌త్నాలు చేస్తాడు. చివ‌ర‌కు సుమ ఓరోజు విక్కితో త‌న‌కు ఓ బాయ్‌ఫ్రెండ్ ఉన్నాడ‌నే విష‌యాన్ని చెప్ప‌డంతో విక్కి ఎంతో బాధ‌ప‌డ‌తాడు. సుమ‌ను స్వార్ధ‌ప‌రురాల‌ని తిట్టుకుంటాడు. ఐదేళ్ల త‌ర్వాత అంటే డిగ్రీ చ‌దువేట‌ప్పుడు విక్కి మ‌రోసారి గెస్ట్ లెక్చ‌ర‌ర్ సితార (శృతిహాస‌న్‌) ను ప్రేమిస్తాడు. సితార వ‌య‌సులో విక్కి కంటే పెద్ద‌దైన ఆ విష‌యాన్ని తేలిక‌గా తీసుకుని ఆమెతో ప‌రిచ‌యం పెంచుకుంటాడు. సితార కూడా విక్కితో చ‌నువుగా మెలుగుతుంది. ఇద్ద‌రి మ‌ధ్య ప‌రిచ‌యం ప్రేమ‌గా మారే లోపు కాలేజ్‌కి సెమిస్ట‌ర్ సెల‌వులు వ‌స్తాయి. సితార పూణేకు బ‌య‌లు దేరుతుంది. కానీ దారిలో ఆమె బ‌య‌లుదేరే బ‌స్సుకు యాక్సిడెంట్ జ‌రుగుతుంది. ఆమె జ్ఞాప‌క‌శ‌క్తిని కోల్పోతుంది. దాంతో విక్కి.., సితార‌కు త‌న ప్రేమ‌ను వ్య‌క్తం చేయ‌లేకపోతాడు.
సితార వేరొక‌రిని పెళ్ళి చేసేసుకుంటుంది. ప‌దేళ్ల త‌ర్వాత విక్కి పెద్ద చెఫ్‌గా ఎదుగుతాడు. విక్కి పెట్టిన హోట‌ల్‌కు సిటీలో మంచి పేరు వ‌స్తుంది. విక్కి మాత్రం ఎప్పుడూ సితార జ్ఞాప‌కాల్లోనే ఉంటుంటాడు. అయితే ఓసంద‌ర్భంలో విక్కికి సింధు ప‌రిచ‌యం అవుతుంది. కొన్నిరోజుల త‌ర్వాత‌ సింధుకి విక్కి త‌న ప్రేమ‌ను చెబితే సింధు కూడా త‌న ఎంగేజ్‌మెంట్ అయ్యింద‌ని చెబుతుంది. విక్కి మ‌రోసారి బాధ‌ప‌డ‌తాడు. కానీ క‌థ అక్క‌డే ట‌ర్న్ తీసుకుంటుంది. అదెలాంటి మ‌లుపు? విక్కి ప్రేమ స‌క్సెస్ అవుతుందా? అస‌లు విక్కికి, సింధు మ‌ధ్య చాలా సంవ‌త్స‌రాల నుండే ప‌రిచ‌యం ఉంటుంది..అదెలాంటి ప‌రిచ‌యం... ? చివ‌ర‌కు విక్కి ఎవ‌రిని పెళ్ళి చేసుకుంటాడు? అనే విష‌యాలు మిగిలిన కథ